
Andrijica Šimić (Alagovac, 22. XI. 1833. — Runovići, 5. II. 
1905.) najelasovitiji je hajdučki harambaša. Turski zulum i 
nepravda otjerali su ga u hajduke 1859. godine. Hajdukovao je 
12 godina. Bio je plemenit hajduk i pobožan. Štitio je siromašne 
i žene te ih pomagao. U zoru 14. siječnja 1871. izdao ga je Ante 
Garac, kod kojega je tu noć spavao. Sedam ga je Garaca svezalo 
i predalo vlastima. Koncem srpnja iste godine osuđen je na doži- 
votnu robiju. U koparskom je zatvoru sužnjevao do 16. prosinca 
1901. godine, kada je carskom odlukom pušten na slobodu. 
Danima ga je mnoštvo naroda očekivalo na Splitskoj rivi. Kad 
je parobrodom iz Kopra stigao u Split, svugdje ga je dočekivalo 
i ugošćavalo mnoštvo naroda. Nije se osvetio svojim izdajicama. 
Andrijica je pripovijedao o svom hajdučkom životu pokazavši 
se vrsnim narodnim pripovjedačem. Umro je tri dana nakon 
svoga izdajnika Ante Garca. Počiva u groblju u Runovićima, a 
njegova kletva se ostvarila. Noge Andrijice Šimića iznad glave su 
Ante Garca. Šest godina nakon smrti Andrijice Šimića osnovan 
je HNK koji je zbog Šimićevih vrlina nazvan Hajduk. 


Ključne riječi: zadnji harambaša Andrijica Šimić, povijesne 


i etiološke predaje, usmene pjesme, Šimićeve vrline, izdaja, 
sužanjstvo, sloboda, smrt, HNK Hajduk 

U puku stoji prava sila naroda, on je od svega naroda najviše spojen sa zemljom, 
a bude li u njega obrazovanja i samosvijesti, ni sve sile svijeta neće narod krenuti s puta 
kojim udariti mora; zaman su sve tuđe spletke, zaman su vanjski pokušaji da navuku 
narod na svoje — on stoji čvrsto kao dub, jer je dubu silan korijen, a taj korijen je puk. 
(...) al dobro je da narod sam zaviri u dušu, da otvori krvavu knjigu minulih 
dana, jer je prošlost vazda zrcalom sadanjeg doba. Dobro je da narod sazna gdje je zgri- 
ješio i posrnuo, gdje li se proslavio i podičio. To neka mu je naukom za buduća vremena. 
August Šenoa 


UVOD 


Padom Bosne pod Turke 1463. godine,' u njoj se javljaju uskoci i hajduci. 
Hajduci su neprestano i iznenada napadali Turke po planinama i gudurama. 
Koji put prodirali bi viteški bajduci do careva šatora, pa bi onda opet u planine 
uzmakli? U povijesnim izvorima hajdučiju i četovanje spominje 1550. godine 
putopisac Zeno, a za vrijeme Kandijskoga rata (1645. — 1669.) bili su na vr- 
huncu. Mnogi su Hrvati iz Bosne i Hercegovine bježali u Dalmaciju. Mletač- 
ka ih je vlast, nemajući dovoljno vojnika, poticala da uskaču u Bosnu i Herce- 
govinu i napadaju i hvataju Turke kao robove za galije. Dok su uskoci djelovali 
u skupinama, na poticaj ili sa znanjem vlasti, hajduci su bili samostalni. 

Oprečna su mišljenja o hajducima. Jedni ih smatraju razbojnicima, a drugi 
ih glorificiraju i mistificiraju. Do suprotstavljenih mišljenja o hajducima dolazi 
zato što su postojale četiri kategorije hajduka. 

Postojali su bajduci zulumćari (turski hajduci). Šeh Gaibija bio je vođa ,kupreš- 
kih turskih hajduka“ koji su u Rami 4. siječnja 1557. zapalili i opljačkali samostan, 
a franjevce pobili.? Postojali su i hrvatski i srpski hajduci razbojnici. Nikola Maleta 
sa svojom družinom poubijao je dvije stotine trideset svatova u Vinovu Gornjem.“ 
Hajduci banatskog harambaše Save Ćeovića koncem travnja 1859. godine na brdu 
Tankomistu odsjekli su glavu Marku Milanoviću i ubili Muju Gutošića iz Kruševa. 


1 Vidi: Marko Dragić: Od Kozierada do Zvonigrada. Baška Voda — Mostar — Zagreb 2001., 20-35. 

2 Miroslav Džaja — Krunoslav Draganović: Sa Kupreške visoravni (II. izdanje). Baško Polje 

— Zagreb 1994., 88. 

Usp. Marko Dragić: Deset kamenih mačeva. Baška Voda 1999., 58. 

4. Stipan Nakić, rođ. 1710. godine, ženio je Anđu Bailovu. Trgovac Stipe Tadin izdao je 
Maleti da su Nakića svatovi zanoćili kod vrela Vijanjac u Vinovu. Maleta je došao i izvr- 


QA» 


šio pokolj svatova. Svatovi su pokopani na mjestu stradanja. O tome više: Marko Dragić: 
Zbilja o knezovima Nakićima i Vučkovićima u “Razgovoru ugodnom? i tradiciji. Školski 
vjesnik, časopis za pedagoška i školska pitanja, Split 2003., 52. (3-4), 283-295. 

Nasuprot hajducima zulumćarima i Osmanlijama, bili su bajduci osvetnici, 
za koje Ferdo Šišić piše da su oni odvažni ljudi koji su kroz cijelo vrijeme turskog 
ropstva, podržavali smisao za slobodu i oslobođenje. Ta junačka borba za zbaci- 
vanje turskog jarma najljepša je naša epopeja, u kojoj su hajduci i uskoci glavnim 
junacima." U tim hajdučkim družinama bilo je i Srba i Muslimana. 

Postojali su, također, muslimanski hajduci osvetnici. Naime, od 17. stoljeća mu- 
slimanski su seljaci bili izloženi stalnim povećavanjima nameta, zulumima spahija 
i turske vlasti. Zbog toga se javljao otpor muslimana seljaka prema vlasti što je 
uzrokovalo pojavu hajduka muslimana. Poznato je da su 1639. godine ti hajduci 
predvođeni harambašom Abdurahmanom napali karavanu trgovaca od 400 ljudi 
u Ravnom (na putu iz Splita preko Duvna, Rame do Visokog) i ubili 19 trgovaca. 

Budući da uskoke i hajduke osvetnike nije poticala pljačka nego osveta 
prema turskim zlodjelima, narod ih je držao junacima i zaštitnicima pa je o 
njima ispjevano mnoštvo pjesama i ispričano mnogo predaja. 

Među glasovitijim uskocima bili su: Ivo Senjanin (Vlatković), Tadija Se- 
njanin, Juriša Senjanin i Stojan Janković, a među hajducima: Mijat Tomić, 
Roša-harambaša (Ivan Bušić) i Andrijica Šimić. 

Golem doprinos u proučavanju Andrijice Šimića dao je Mijo Milas." Mno- 
ge su predaje i pjesme koje hrvatski narod pamti i prenosi na pokoljenja. Ta- 
kvih je pedesetak primjera u ovom radu.? 


TURSKI ZULUMI 


Za vrijeme 415 godina turske okupacije Bosne i Hercegovine kršćani su 
bili izloženi raznim zulumima,'" patnjama, stradanjima i progonima. Najgnu- 


Miroslav Džaja — Krunoslav Draganović; nav. dj., 93. 

Isto, str. 93. 

Namik Čehić: Prozorski kraj u oslobodilačkom ratu i revoluciji. Prozor 1985., 19. 

Od iznimne su važnosti djela o Andrijici Šimiću: Mijo Milas, Hajdučka legenda Andrijica 
Šimić. Imotski 2015.; Zbornik Andrija Šimić — izuzetna pojava među hajducima. U: Zbornik 
radova sa znanstvenog skupa , Hajduk Andrija Šimić i njegovo doba“. Mijo Milas, Ivan Mi- 
mica (ur.). Split 2005.; Mijo Milas: Hrvatski narodni junak Andrijica Šimić (drugo prošireno 
izdanje). Split, 1996.; Mijo Milas: Hajduk Andrijica Šimić: tekst i pjesma. Zagreb 1972. 

9 To suautorovi zapisi i zapisi njegovih studenata kojima je bio mentor pri pisanju semi- 
narskih, završnih, diplomskih i doktorskih radova. 


10  Zulum — mučenje, razbojništvo, ugnjetavanje, nasilje, tiranija. 


X 1 

sniji su bili: pravo prve bračne noći! i danak u krvi'?. Na Kosovu i Metohiji 
poznat je zulum setnja opanaka.!? 


OBEŠČAŠĆIVANJE KRŠĆANKI 


Pored prava prve bračne noći, kršćanke su bile izložene obeščašćivanjima 
kroz cijelo vrijeme. O obeščašćivanjima i danas se pripovijeda: Jedan je od naj- 
poznatijih zuluma agino odvođenje jedne ili više lijepih djevojaka sebi za ženu 
ili ropkinju. Najviše su to činili dok bi djevojke čuvale ovce ili radile u polju. 
Odjedanput, kao vihor, pojavio bi se turski aga sa svojim askerima!“ i zgrabio 
djevojku, koju su pratile njegove sluge. Bez obzira na to što je to cijelo selo vi- 
djelo, što su majke ostale plačući i očevi čupajući kose, ništa nisu mogli učiniti. 
Zbog toga su se pojavili hajduci i uskoci, da bi zaštitili narod. * 


PRAVO PRVE BRAČNE NOĆI (TUS PRIMAE NOCTIS) 


Pravo prve bračne noći vrijedilo je za nevjeste kmetova, ili slugu, jer su 
one bile kršćanke (vlahinje), a muslimani nisu bili kmetovi. Na dan udaje 
kršćansku bi mladu posjetio begov ili agin predstavnik, obično u počasnoj 
pratnji jednog odjeljenja vojnika. Predstavnik bi zatim odveo mladu do begove 
(agine) kuće gdje bi provela dan i noć, a potom bi je otpratio natrag njezinoj 
kući u jutro na dan vjenčanja. Za vrijeme boravka kod bega ili age kršćanska 


11 Marko Dragić: Tradicijske priče iz Zagore. Split 2017., 132-133. 

12 Sultan Murat II. godine 1420. uveo je danak u krvi (adžami-oglan) kojim su prikuplja- 
ni kršćanski dječaci iz osvojenih zemalja, kako bi se stvorila elitna vjerna robovska vojska 
— janjičara. Pored toga cilj je bio da se ne stvori aristokracija koja bi mogla ugroziti sultana. 
Stoga su prikupljana samo nemuslimanska djeca. Danak je ubiran u balkanskim zemljama 
koje su Turci porobili. To je bio način obveznoga oporezivanja u Osmanlijskom Carstvu. 
Svake pete godine iz Carigrada su u porobljene južnoslavenske zemlje dolazili komesari/po- 
reznici zvani zjelosnici, te su išli od mjesta do mjesta, a svaki domaćin morao je kazati točan 
broj djece i pokazati ih komesaru. Pritajivanje je bilo najstrože kažnjavano. Nije postojao 
propis koliko se iz jedne kuće može uzeti djece. Svaki je komesar po svom nahođenju uzi- 
mao onoliko najzdravije i najljepše djece koliko mu je trebalo. Sustav ubiranja danka u krvi 
počeo se gasiti početkom 17. stoljeća, a potpuno je nestao koncem toga stoljeća. Od 15. do 
17. stoljeća s Balkana je, dankom u krvi, odvedeno dvije do tri stotine tisuća dječaka. 

13 Šetnja opanaka ogledala se u tome da bi Turci došli u kuću gdje ima mladih djevojaka i 
žena. Muškarcima bi zapovjedili da šetaju opanke što je značilo da obilaze oko kuće dok 
oni siluju djevojke i žene. 

14  Asker— vojnik. 

15 U ožujku 2001. zapisala Ivana Kvesić, a kazao Franjo Tomić rođ. 1941. u Mostaru. 

djevojka bila bi odjevena u tradicionalnu tursku odjeću. Bile bi odjevene u 
dimije skrojene od tankog, često zlatom prošaranog tkanja koje ističe ženstve- 
nost. Kosa im je bila prekrivena maramom. Za vrijeme turske vladavine, zbog 
prava prve bračne noći djeca koja su se rađala iz toga prava bacana su u jamu. 
Ona djevojka koja bi nastradala od age morala bi se rastaviti od mladoženje 
dvadeset jedan dan, išla je kući, otac i mati čuvali su je u tom razdoblju, a ako 
je dijete došlo s Turčinom, završilo bi u jami, a ako ne bude djeteta, vraćala bi 
se mužu. Međutim, neke su djevojke tako ostajale trudne te su tu djecu rađale 
u braku sa svojim mužem. Neki su mi kazivači navodili takve primjere. Golem 
je broj kazivača koji i danas pripovijedaju o tome gnjusnom pravu. 


MLADOŽENJA UBIO AGU KAKO BI SPASIO NEVJESTU 


U mjestu Drinovci živjela je peteročlana obitelj prezimenom Eljuga: maj- 
ka, otac i tri sina. Predaja kaže kako su bili vrijedni, pošteni i naočiti. Kada se 
najstariji sin odlučio oženiti, uzeo je sebi za ženu najljepšu djevojku u kraju. 
Kako su tada u selu vladali Turci, oni su mladoženji postavili ultimatum: ili da 
aga s njegovom budućom ženom provede prvu bračnu noć ili da cijela obitelj 
Eljuga prijeđe na islam. Mladić se, međutim, opredijelio za nešto treće. Kada 
je pala noć, ušao je u agine odaje, ubio ga, a potom su on i braća pobjegli iz 
Drinovaca na tri strane: najmlađi je zajedno s roditeljima otišao u okolicu 
Mostara, drugi u Posušje, a mladoženja s mladom u Livno. Da im Turci ne bi 
ušli u trag i osvetili se, odbacili su svoje prezime. Kako su, ipak, željeli saču- 
vati vezu s rodnim krajem i spoznaju odakle im je podrijetlo, uzeli su prezime 
Drinovac.!'“ 


BEG DVIZAC JAHAO KRŠĆANE 


Kršćani su za vrijeme osmanske okupacije podnosili razne patnje i poni- 
žavanja. U Mostaru je živio beg Dvizac koji bi kršćane zajahao i držeći ih za 
kosu tjerao da ga nose na brdo Žovnicu kod Mostara i da ga nazad vrate: Za 
vrime onoga starog turskog vakta moralo je se silon bižat u ajduke, nije se moglo 
živit. Koji bi naš ozgar iz Posušja ili bilo od kojeg kraja saša u Mostar, ovde bio 
beg Dvizac se zva, jami nož, proriže na čoviku onaj njegov kaput di će noge metnit 


16  Zapisala je Tihana Šušić. Tu predaju prenose s koljena na koljeno u obitelji Tihanine 
majke koja je rođena u Livnu te ima djevojačko prezime Drinovac. Tihani je ispričao, a 
meni ju je ispričao njezin djed Jakov Drinovac rođen 1932. godine. 

a ujti se njemu za kosu da ga nosi iz Mostara na Zovnicu'? i da ga vrati nazad i 
onda sad more bit slobodan i sve tako. '* 


ANDRIJICA ŠIMIĆ SLUGA U MOSTARU 


Andrija Šimić rođen je od oca Ivana i majke Ive rođ. Milas 22. studeno- 
ga 1833. godine u Alagovcu kod Gruda. Imao je mlađega brata Jakova i pet 
sestara. Otac mu je bio kmet hadži Mahmuda Tikvine iz Mostara. Tikvina je 
u Mostar doveo sebi za slugu četrnaestogodišnjega Andriju. Andrija je kod 
Tikvine ostao 10 godina. Četiri je godine čuvao aginu stoku, a potom je na 
zanatu naučio pravljenje pušaka i noževa.!? 

Bio je niskoga rasta pa su ga zato prozvali Andrijicom. Bio je nemirna 
duha, ali je imao izvanredan osjećaj za pravdu. 


BIJEG IZ MOSTARA 


Među zloglasnim agama u Mostaru bio je aga Ćurko. Andrijica je znao da 
je najviše zla učinio hrvatskom narodu. Aga je svaki dan obilazio imanje u Ro- 
doču i uvečer se vraćao kući u Mahalu u Mostaru. Šimić je radio kod nekoga 
Turčina u Rodoču na mjestu gdje je danas osnovna škola. Obrađivao je vrt i 
pratio kad će aga Čurko naići. Dok je Ćurko oholo i samouvjereno jašio na 
svom konju, stvorio se odjednom pred njim kmet. Ponizno je kleko, sklopio 
ruke i rekao: Časni aga, možeš li mi prikresat lulu?. Aga je, oholo i ponosno što 
vidi kleknutog kmeta, pristao: De ustani sinak, da ti prikrešem. Dok mu je on 
kresalom kresao lulu, kmet Andrija izvadio je kuburu iz njegova pasa i pucao 
mu u prsa, skočio na njegova konja i pobjegao prema Škutoriji. Turski askeri 
sahranili su svog agu Ćurku gdje je ubijen. Danas se to mjesto zove Curkov 
harem." 

Navršivši dvadeset četiri godine života, vratio se kući kako bi bratu pomo- 
gao u obavljanju težačkih poslova. 


17. Žovnica je prijevoj 352 metra nadmorske visine, 8 kilometara od Mostara na putu prema 
Širokom Brijegu. 

18 Josipa Širić zapisala je 2010. godine. Ispričala joj je Kata Bešlić (djevojačko prezime Mar- 
tić), 1939. godine u Rastovači u Posušju. 

19 Ante Ujević: Imotska krajina. Imotski 1991. 276. 

20  Harem — muslimansko groblje. 

21 U ožujku 2001. zapisala je Ivana Kvesić, a kazao joj je spomenuti Franjo Tomić. 

ANDRIJICA I BEG OMER 


Otac Andrijice Šimića morao je prodati konja da plati harač** begu. An- 
drijica je poveo konja u Duvno. Bila je Sveta Kata (25. studenoga) i u Duvnu 
je bilo veliko trgovište. 

U Studenim Vrilima opazio je bega Omera. Oy, se naguri, naturi šubaru 
na glavu, a najprije uzme šaku zemlje i stavi u džep. Kad se beg primaka njemu 
blizu, on stavi lulu u zube i upita ga ima li vatre. A beg od sile izvadi kresivo 
i meće mu di je duvan, a Šimić onom zemljom iz džepa u oči. Sori Turčina s 
konja i pogubi ga i baci ga u dragu. Uzme njegova konja, dukate, što ji je beg 
ima uza se i dovede sve ćaći. Rekne ćaći: Evo, ćaća, dobro sam proda Vrancd'. 
Dadne ćaći dukate, konja i sablju. A ćaća mu rekne: 'E sad se vidi da će od tebe 
biti nešto? 


TEŽAK ŽIVOT I NEPRAVDA 


Šimić se nije mirio s teškim seoskim životom te je s rođakom otvorio krč- 
mu. Nakon nesporazuma oko krčme, odlazi u Gabelu gdje je pola godine ra- 
dio kao kovač, ali se vratio u rodno mjesto i sa susjedom otvorio novu krčmu.?“ 

Težak život i nepravda budili su u Andriji želju da se tomu suprotstavi. Jed- 
nom je prilikom Andrija došao kupiti vino kod Marka Milasa te je kod njega 
prenoćio. Markova je žena rodila i spavala je kod ognjišta. Kasno noću upitala 
je Andriju zašto ne spava, a on joj je odgovorio: Ve mogu zaspati, muči meu 
duši teški turski zulum prema mojoj raji u Hercegovini.? 

Toj Andrijinoj odluci izravno je doprinijelo orobljavanje njegova oca uz pri- 
jetnju smrti od strane turskih poreznika. Uzalud je Andrija pokušao tražiti prav- 
du kod ljubuškoga kadije koji mu je rekao: Čuješ, Šimiću, ti tri vola imaš, sedam 
groša, dati više moraš. Andrijica se naljutio i posvađao s kadijom rekavši mu: Ja 
odo u ajduke, ja ću ti vratit svoje, i koga god stignem, na bilo kojem mistu uvik ću 
vam zla činit zato što meni nanosite nepravdu. Tako je otišao u hajduke.?* 


22 Harač glavarina koju su Turcima plaćali nemuslimani, pljačka, otimačina. 

23 U Stepenu kod Tomislavgrada u studenom 2004. godine zapisala je Julija Šarić. Predaju 
joj je kazao Jozo Skočibušić (rođ. 1948.), a čuo je od oca Ilije. 

24 Usp. Mijo Milas: Hrvatski narodni junak Andrijica Šimić (drugo prošireno izdanje). Split 1996. 9-11. 

25 Isto, str. 11. 

26 Josipa Širić zapisala je 2012. godine. Ispričao joj je Ivan Bešlić, rođen 1938. godine u 
Zagorju u Posušju. 

Pričalo se također da mu je neki Turčin obeščastio sestru. Šimić je Turčina 
ubio, ubacio u bezdanu provaliju i otišao u hajduke. ? 


ODLAZAK U HAJDUKE 


Zulum i nepravde otjerali su ga u planinu 1859. godine. Uzeo je ćaćin 
handžar i krenuo iz svoga sela, napustio je svoju kuću da se nikad više u nju 
ne vrati. Došao je na put što od Posušja ide prema Imotskom. Svuda okolo je 
bila šuma. Andrijica je čekao. Nakon sat-dva naiđe jedan Turčin na konju. Za- 
metnuo se puškom, a srebrne toke sjajile. Jašući na konju, pjevao je. Andrija 
je skočio pred konja iz busa,“ zgrabio mu nogu i izvrnuo ga s konja. Puška 
je odskočila, a Andrijica je zgrabio i uperio u Turčina: Deder, pobro, skidaj te 
srebrene toke i daj kesu šta si napljačka od raje!. Turčin je dao sve, a Andrijica je 
imao konja, pušku i streljivo. 

Pola srebra podijelio je sirotinji po selima, a pola poslao svojima. Tako je 
Andrijica nastavio hajdukovanje. Nije bilo silnoga Turčina, niti bogatog tr- 
govca, niti napuhanog gazde, koji se nije bojao kad bi trebao krenuti na put. 
Sve ih je Andrijica s družinom dočekivao po drumovima. Najdraže mu je bilo 
presresti bogataša kad bi taj po selima kupio harač od raje, kad bi utjeravao 
dugove s kamatama. E, taj bi dobija kamate od Andrije.? 

Najprije je bio u družini Jove Kadijevića iz Prološca. Pučki pjesnik, Ši- 
mićev suvremenik, Stipe Bartulović — Guja o Šimićevu potajnom odlasku u 


hajduke pjeva: 


Dragi Jovo, ja ću tebi doći, 
ali moram sada kući poći. 
Svaku ću ti noćcu dolaziti, 
ali nemoj nikom glasovati 
po noći ću s tobom četovati, 


a po danu kod kuće kopati.?" 


27 Slavica Crnjac zapisala je 2010. godine. Kazala joj je Milica, djev. Stojkić, 1938. god. u 
Gorancima iznad Mostara. 

28 Bus — žbunje, manje uzvišenje na livadi. 

29 Kazao je 2004. godine Martin Dukić (Košute kod Trilja, 1929. — Košute kod Trilja, 
2010.). 

30 Stipe Bartulović — Guja: Pjesme o hajduku Andriji Šimiću i druge pjesme (za tisak priredio 
i uvodnu riječ napisao Živko Strižić). Zagreb 1998., 66. 

IZDAJA DUNDIĆA, ANDRIJICA U ZATVORU 


Andrijica je s hajducima ispekao janje, uzeo janjeću lopaticu, pogledao i 
rekao: “Čujete me moji prijatelji. Lopatica je bila krvava pa me je stra da mi je 
izdaja. I kad je doša u Vinicu, kaže: “O Mališa iz Male Vinice, ne imao ni sreće 
ni dice'. I on doša k njemu i kaže: “Mogu li kod tebe prispavati?* “Možeš, di si 
i doša prispavat.' I on otiša u pojetu i kad je zaspa, uvatili. 

Na lokalitetu Studena Vrila u Prološcu ubijen je beg Lakišić koji je iz 
Mostara išao u Duvno. Sumnja je pala na Jovu Kadijevića i Andrijicu Šimića. 

Josip Dundić je izdao Jovu Kadijevića i Andriju Šimića u Aržanu. Žandari 
su 5. studenoga 1866. godine došli i opkolili kuću. Kadijević je pokušao po- 
bjeći, ali nakon malo više od kilometra bježanja smrtno je pogođen. Andrijica 
je uhićen. Odveli su ga preko Sinja, a kad je bio preko puta crkve Gospe Sinj- 
ske, poklonio se Sinjskoj Gospi. Došli su u Livno i nitko ga nije htio suditi 
pa su ga sproveli u Ljubuški gdje ga je dočekao kadija, govoreći mu: Ustahijo, 
vlaška haramijo! Štono si mi jednom govorio da mog suda nećeš poznavat i da 
mene nećeš poštivat? Sudiću te na višala tanka. 

Andrijica mu je odgovorio: Kajmekane, vira ti je moja, ne plaši me ništa vika 
tvoja. Zatvoren je u tamnu tamnicu. Gledao je po tamnici, nigdje ništa nije 
bilo. U jednom kutu ugledao je nekog Ciganina te mu je besjedio: Koga imaš 
ti od roda svoga? Ko ti nosi ranu u tamnicu? 

A Cigo mu je odgovorio: Imam jednu sestru jedinicu, donosi mi ranu u ta- 
mnicu. Oko podne ručak samo donese. 

E kad ti ručak donese prišapni joj na pendžer do uva nek ti limu" u pogaču skuva. 

Tako je i bilo. Andrijica je pogaču razlomio i izvukao limu. Noću je prepi- 
lio rešetke i pobjegao.?? 


BIJEG IZ ZATVORA U HAJDUKE 


Nakon dvije godine tamnovanja u Splitu, Imotskom, Duvnu, Livnu i Lju- 
buškom, limom koja je bila ukuhana u kruh noću je prepilio okove i bez oruž- 
ja koncem kolovoza 1868. godine pobjegao u hajduke. 

Idući poljem ugledao je jednoga deliju, oružana, obučena na konju. Kada 
je pušten na slobodu, Andrijica je o tome ispričao: Zvo, Mujo, rakija u mene; 


31 Lima—turpija. 
32 Nika Šćepanović zapisala je 2007. godine u Grabovcu. Kazao joj je Stjepan Kusić (1930.). 
33 Župa Tihaljina. Duvno 1989. 130. 

ovlaži usta, pa, molim te, oblakšaj mrvu mi ruke, dok napunim lulu. Turčin je 
bio dobro vinetan, te mi toliko popusti konop, da sam mogao slobodno rukam 
mahati. Onda ja, ne bud lien, zgrabih jednom rukom Turčina za vrat, a drugom 
istrgoh mu nož iza svilaja, prerezah konop, te pobjegoh niza stranu, a Turčin osta 
kukajući... Što ću sada? Više mi nije kući vraćanja. Znadem, da će me tražiti. 
Odabrah šumu za mater, dli što će čovjek bez oružja u šumi? Odciepih komad klje- 
nove grane, zavrgoh se toljažinom, naspem džep suhe, smrvljene zemlje, pa izigjoh 
na drum. Fto ti balinče jaše na konju, odjeveno kao svat. Ja njemu: daj, Iurčine 
iskresi iskru, da pripalim lulu! On stade, izvadi ognjilo, pristavi trud uz kremen, 
pa da će zakresati, a ja tad bržebolje zagrabih šaku zemlje iz džepa, pa mu je 
zasuh u oči. Turčin se prismete, a ja tada gjisih k njemu, oteh mu pušku s ramena, 
dvie mu male i nož bjelosapac istrgoh iza svilaja i pobjegoh gorom pjevajući“ 

Pripovijeda se da je Turčinu rekao: Oprosti mi šta sam učinijo, jer u teškoj 
nevolji sam bio. Pođi momče svom dvoru ubavom, pa ti nemoj kazati nikomu šta 
je tebi Šimić učinio. Oprosti mi jer u teškoj nevolji sam bio." 


ŠIMIĆEVA DRUŽINA 


Tada je Šimić skupljao veću četu. Prvi je došao Petar Sekulović iz Zavale kod 
Imotskoga pa Ivan Lončar“ iz Gornjih Vinjana.? Potom su u Šimićevu družinu 
došli: Mateško Kutleša, Petar Bašić*%, Meštrović, Cvitan Račić, Bokulo Račić, 
Ante i Marijan Jović, Juka Mandić, Krajina, Marko Vuka iz Dubrovnika, mali 
Rade iz Ravnih kotara, Bilić Nosić iz Lovreća, Šimun iz Lipna, Ante Radalj zvani 
Peko i dr. Šimić je hajduke odveo u Vran planinu u Mijatovu pećinu? i objasnio 


34 Mijo Milas: Hrvatski narodni junak Andrijica Šimić (drugo prošireno izdanje). Split 1996., 13. 

35 Nika Šćepanović zapisala je 2007. godine u Grabovcu. Kazao joj je spomenuti Stjepan Kusić. 

36 Ivan Lončar zvani Lončarić na spomendan sv. Antuna Padovanskoga, 13. lipnja 1868. 
godine zbog djevojke Ive Topić potukao se s Matkom Domićem na derneku, na Gornjim 
Vinjanima kod crkve sv. Ante. Tom prilikom su intervenirali žandari koje je Lončar pre- 
tukao te se priključio hajdučkoj družini Andrijice Šimića. 

37 Tihomir Zubac: Hajduk Andrijica Šimić. Sarajevo 1941., 193. 

38 Petar Bašić iz Broćanca (današnji Čitluk) napustio je samostan u Mostaru i priključio se 
Šimićevim hajducima. 

39 Mijat Tomić rodio se oko početka 17. stoljeća u selu Brišniku kod Duvna, a poginuo je 
na Ilindan (20. srpnja) 1656. godine ili svakako između 1656. i 1659. godine izdajom 
trostrukog kuma Ilije Bobovca iz Doljana kod Jablanice za vrijeme vladanja Seidin-paše. 
Ubojica je bio Hadžizukićev rob (arap) ili azap (žandar). Mijat Tomić spada među one 
plemenite hajduke koje je u planinu otjerao turski zulum. U njegovoj je družini bilo i 

im opasnosti hajdučkoga života. Nitko od hajduka nije se želio vratiti kući. Dje- 
lovali su u skupinama od pet-šest hajduka. 

Družina Andrijice Šimića zimovala je u Dragljanima, Rašćanima, vrgorač- 
kom kraju i drugim toplijim krajevima. Šimićeva djevojka bila je Jela Brkanova 
iz Glavine. No, zbog Šimićevog hajdučkoga života do ženidbe nikada nije došlo. 

Za vrijeme velikog godišnjeg sajma u Duvnu 27. kolovoza 1868. godine 
Šimićeva družina zauzela je položaj iznad Vinjanske doline i na povratku sa 
sajma opljačkala preko 200 ljudi. Tom prilikom uhvatili su i sa 100 zlatnih 
dukata ucijenili bogatog imotskog trgovca Josipa Dundića. Pred Božić 1868. 
opljačkali su karavanu Turaka iz Duvna koja je hranu i začin nosila agama u 
Mostar. Takav postupak Šimićeve družine izazvao je austrijske vlasti koje su 
ucijenile Šimića te je on postao strah i trepet Bosne i Hercegovine i Dalmacije. 

U Voštanima, u staji Andrije Akrapa 18. studenog 1870. godine dogodio se 
sukob između hajdučke družine Andrijice Šimića i turske potjere, pa je zbog pri- 
krivanja hajduka okrivljen Frane Akrap. Zapovjednik turske žandarmerije kajme- 
kan“ u Livnu Emin-beg oštro je prosvjedovao kod austrijskog konzula u Livnu. *' 

Hajduci su se sastajali na Jurjevdan (23. travnja), a rastajali na Miholjdan 
(29. rujna). Otuda je izreka: Jurjevdanak hajdučki sastanak, Mijoljdanak haj- 
dučki rastanak. Harambaša je bio dužan svakome hajduku naći jataka kod 
kojega će prezimiti: 

Snijeg pao sve do Apenina, 

sve se živo diglo sa planina. 
Pastirice svoja stada bijela, 

sa planina stjerale u sela, 

a za njima odvukli se vuci 

i još ostao Šimić i hajduci. 

Što se dalje poduzeti ima, 

reče Šimić svojim drugarima: 
»Momci moji, prošla ljetna klima, 
prošla jesen, stigla hladna zima, 


muslimana i pravoslavaca. Mijatov sestrić Marijan ranjenoga je Mijata pokušao odnijeti 
u Vran, ali je Mijat izdahnuo pod Sovićkim vratima. Tu se, na njivi Pošćeci, kažu, nalazi 
grob hajduka Mijata Tomića. Predaje i pjesme kazuju zatim da je mali Marijan uspio 
osvetiti Mijata ubivši Arapina u duvanjskoj župi u mjestu Jankovac. 

40  Kajmekan — kotarski načelnik. 

41 Popovići kod Livna 2007. godine. 

i sve ode sa planine, 

do posljednje ptice i živine. 

A stara je tradicija naša, 

da hajdučki svaki harambaša, 
svakom drugu čim zahrpi zima, 
u primorju nađe pobratima. 
Uz obale plavoga Jadrana, 

da prizimi sve do Jurjevdana. 
zato i mi napustimo gorje, 

i krenimo jugu u primorje. 
Ivan Bilić poći će Omišu, 

a Nikola Krajina Drnišu, 
Sekulović Petar u Vrliku, 

a Mestović Ivo Dubrovniku, 
Petar Vlašić u zaleđe Splitu, 

a Ivica Lončar Velebitu. “ 

I tako ih obuhvati redom, 
pripremljenim svojim rasporedom. 
»A ja najzadnji u ravna Poljica, 
harambaša Šimić Andrijica. “ 
Svima Šimić mudre savite daje: 
»IVe gledajte rodne zavičaje, 
domovi će u prismotri biti, 

pa vas mogu lako uhititi 

i kod svojih vjernih suradnika, 
pazite se švapskih oružnika. 

Tu se treba ponašati spretno, 
još više mudro i pametno, 

da ne bi koji naopačke, 

okrnjio časti djevojačke, 

to bi bila prevelika bruka, 

nešto tako nije za hajduka. 

A na Jurjev svi u toku dana, 
nađimo se na vrh malog Vrana, 
nađimo se skupa svi pred ovom, 

napušetnom jamom Mijatovom. “ 
Pozdrave se i odoše s Vrana, 
i rastaše sve do Jurjevdana.* 


ŠIMIĆ SPASIO SEDAM DJEVOJAKA OD OBEŠČAŠĆIVANJA 


U selu Sobač koje se nalazi na putu za Rakitno živio je Jakov Čuljak, kum 
Andrijice Šimića. Jednog petka sedmorica aga iz Vitine došli su kod Jakova Čulj- 
ka. Naredili su mu da zakolje najboljega ovna, izvadi deset kila meda i za njih 
svakom po jednu djevojku koja će te noći spavati s njima i da se zato pripremi 
slama i po slami biljci. Čim su oni došli, Jakov je rekao sinu Petru da ode u Ka- 
mišnicu po Andrijicu Šimića kako bi spasio djevojke komšinice da ne stradaju- 
Mali je skočio i kad je došao do Šimića u pećini nije nikoga našao. Jedan čovjek 
popeo se na jelu, a to je bio Andrija Šimić, ali mali nije znao da je to Andrija. 
Pitao ga je Andrija s jele: Šta radiš ti dečko doli?,a mali će: Šta radiš ti gori na jeli?. 

Evo doša u drva pa mi konji utekli pa se popeo na jelu ne bi li ih digdi ugleda. 
Kaže mali: Ja tražim Andriju Šimića. 

A šta će tebi Andrija Šimić? 

A mali će: Dosle age iz Vitine, naredile mome ćaći da zakolje najboljeg ovna, 
izvadi deset kila meda pa će jest i pit će malvasiju. 

Dečko ajde odma kući a ja ako vidim Andriju Šimića ja ću mu sve to pripo- 
vidit. I još kad dođeš kući reci ćaći da okasne s kavon i ranon, ako dođe Andrija 
neka i oni mogu štogod jest. 

Kad je mali dotrčao kući, kazao je Jakovu sve i ovaj odmah zna da je to 
Andrija, nema tko drugi biti. 

Andrija je odmah s družinom krenuo u Sobač. Kad su došli, još je bilo sunca, a 
Andrija je zapovjedio svojim hajducima: /a ću uć unutra i kad čujete moje grlo ja ću 
reć — Ja san Andrija Šimić, a vi tucite po kući sa svi stana, a najviše oko vrata, sve da će 
se sorit kuća. On je došao, obukao se kao prosjak. Ušao je u kuću: Dobar dan — Do- 
bar dan prosjače. Andrijica ih je upitao: Ko ste vi?— Mi smo age iz Vitine. A šta će van 
ove žene? — To je nama divojke za spavanje noćas, s nami će spavat, svakome po jedna! 
A Andrija će: A vi ste age, a to su van divojke, a znate li vi ko san ja? — Ne znamo. 

Ja san Andrija Šimić! pa je skočio, oni držali kavu, ruke im se tresle, a sva 
kava se prolila od straha od Andrije Šimića. Hajduci su pucali po kući. Andrija 


42 Silvia Vladić — Vrban zapisala je na dan sv. Lovre_2005. godine po kazivanju guslara Ante 
Grbeša, rođen 1937. u Cimu u Mostaru. Ante je bio aktivni član HKUD sv. Ante Cim, Mostar. 

im je rekao: Ništa van neću, svaki po iljadu dukata baci i ostat ćete živi, ko ih 
nema nek udaši konja najboljega i u Vitinu donesu ovde, mi čekamo dok se on ne 
vrati! Jedan od njih preko noći je otišao u Vitinu i donio pare. Kad su polazili, 
hajduci su ih istukli i nikad više nisu došli u Sobač.“ 


ANDRIJICA I VILANCI 


Za vrijeme Turaka, na Martića križu misa se govorila. Dok je trajala misa, 
pročulo se da je netko ubio Turčina. Andrijica Šimić znao je tko je to napravio, 
ali da bi zaštitio narod, skočio je na zid i rekao da je on ubio Turčina. Noseći 
za pojasom kuburu počeo je trčati preko polja, a tadašnji vilanci““ pohitali su 
za njim, ali uspio je prebjeći u Hrvatsku. Na taj je način uspio spasiti ljude od 
turske osvete, a spretnošću je spasio i sebe. * 


PIJANI HAJDUK POKUŠAO UBITI ŠIMIĆA 


Andrijica se dogovorio sa svojom družinom da bi trebali ići usšićarit štogod. 
Dok su razgovarali među sobom, doletilo je jato gavranova. Šimić je rekao: 
Tican nije virovati. A virujte, nije se dobrom ni nadati. A Sekulić kaže: Uvik čara 
ko stara žena! Nisi kukavica, kad smo odredili ić, triba ić i gotovo! 

Digao se Šimić i rekao: Amo! S njim je pošlo sedam njegovih hajduka. 
Pet-šest imotskih trgovaca išlo je hajducima u susret. Kad su se malo primakli, 
vidjeli su trgovci da je to Šimić i njegovi hajduci, a za njim je bila raspisana 
nagrada onome tko ga uhvati ili ubije. Jedan od njih je zavikao: Šimiću pridaj 
se, nas je više nego vas! Pridaj se ili ćeš poginit! 

Šimić mu je na to kazao: Dobro pazi, ja se nisan pridao!, pa je uzeo nož 
i potrčao za njim. Svi trgovci su pobjegli bacivši novac po ledini od straha, 
samo da spase živu glavu. Šimić je ušao u gostionu sa svojim hajducima koji 
su počeli piti vino i rakiju. Šimić im je govorio: Zlo što pije se rakija, čut će 
nas neko! Oni su počeli pjevati, a Šimić, Sekulić i još dva hajduka otišli su 
od njih trojice. 

Kad su odmakli koji kilometar, Šimić je rekao: Stat ćemo vamo pričekat da 
vidimo jesu li se otriznili. Kad su ova trojica blizu došli, jedan je izvadio pušku 


43 Ispričala je spomenuta Kata Bešlić. 

44. Vilanci — žandari. 

45 Ivani Ljubić u Mostaru 2008. godine kazala je Ivanka Bošnjak (djev. Hrkač, rođ. 1949. 
g. u Posušju). 

govoreći da će ubiti Šimića. Potegnuo je onu pušku što su pokupili trgovcima, 
okrenuo u Šimića i potegnuo, a ona je štrokala.“ć On je uzeo drugu i tako šest 
pušaka što je bilo uz njega. Kad je vidio da šest pušaka nije opalilo, on se pre- 
pao, a Šimić je rekao: Izdaju je počinijo, pucajte u nj! 


Onda je Pere, koji je bio glavni do Šimića, iz puške ubij izdajnika, uzeo mu 
lulu i prislonio mu je u usta i tako su ga ostavili. Ziko je životon platijo za svoju 
budalašćinu i izdaju. 


ANDRIJICA PLATIO ŠTALU 


Andrijica Šimić je sa svojom družinom pokisnuo. U Zagorju kod Posušja 
sklonili su se u štalu i naložili vatru kako bi se osušili. Oko vatre su zaspali, 
a kroz noć se štala zapalila. Ivan Bešlić 2012. godine ispričao je da je njegov 
pradjed dotrčao iz sela i rekao Šimiću: Pa što nam Šimiću zapali pojatu?. Na to 
mu je odgovoreno: Ne boj se, napravit će tebi Šimić i bolju! Zgrabio je rukom 
u džep i dao mu šaku dukata i obećao da će mu donijeti još što god zatreba. 
Ljudi su mu pjevali: 

Šimiću ti iz gore lave, 

ti ukradi Vlahu kravu, 

pa je podaj meni siromahu 
i još ću ti nesto reći, 
neman u što leći.“ 


ANDRIJA ŠIMIĆ I ANDRIJA ZIRDUM 


Andrija Šimić se svraćao kod starog Andrije Zirduma koji je bio najbogatiji 
čovjek u posuškoj općini. Šimić se sklanjao na brdo iznad Rastovače prema 
Tribistovu u Matića vlaki“ ili u Rastovačkom brdu. Tu je živio Zirdum. Kod 
njega je Šimić ostavljao ćemer.* 

Neki je iz Vitine imao planinu na jednoj visoravni Tribistova, koja se zvala 
Čuline. Vlasnik Čulina znao je da tu Šimić ostavlja novac. Poveo je mnogo 


46 Šrrokati — zastati, zapeti. 

47. AniLeko u kolovozu 2010. godine u Vinjanima Gornjim kazao je Bože Jović ,,Zele“, rođen 17. 
I. 1923. u Vinjanima Gornjim. Završio je četiri razreda pučke osnovne škole i stolarski zanat. 

48 Josipa Širić zapisala je 2012. godine. Ispričao joj je spomenuti Ivan Bešlić. 

49 Vlaka — zavučena duga livada ili njiva. 

50  Ćemer— zlato. 

Turaka kako bi uhvatili Šimića kod Zirdumove kuće. Kad su došli gore, neka 
ih je starica opazila i javila Šimiću: Nekakva vojska iđe! Hajduci su prihvatili 
puške i pobili one koji nisu uspjeli pobjeći. Oni koji su pobjegli nikada se više 


nisu pojavili na Iribistovu.?! 


SUSRET S PASTIRIMA 


Mara Olujić, rođena 1920. godine, pripovijedala je o susretu pastira s An- 
drijicom. Pastiri pradjeda Mare Olujić čuvali su blago** u planini Mareljuše 
iznad Gljeva. Pred njima se pojavio Andrijica Šimić i pitao ih čiji su pastiri. 
Odgovorili su da su Božini, a Andrijica im je rekao da poruče Boži da je pože- 
lio mesa i da hajducima pošalje mesa. 

Kad su pastiri došli Boži, prenijeli su mu poruku. Božo je djeci rekao da 


Andrijici neće birati jer i on zna gdje ima pa neka dođe i uzme sam. 


ANDRIJICA U ROĐAKOVOJ TRADICIJI 


Pero Sabljo (Posušje, 1919. — Bugojno, 2004.) rođak je Andrijice Šimića. 
Od 1932. godine živio je u Bugojnu i ponosno čuvao uspomenu na svoga 
rođaka. Pored već navedenih predaja, Sabljo je pripovijedao da je Andrijica 
nakon dolaska iz Kopra u Split sa svojim stricem dojahao u Sinj i tu su mu 
našli hajdučko odijelo i uslikali ga. 

Kazivačeva majka dočekala je Andrijicu kad je izašao iz zatvora. Sabljo je 
pripovijedao da mu je ujak fra Velimir Šimić kao djetetu pričao o našem ro- 
dijaku Andriji Šimiću. Pero Sabljo je uz javorove gusle pjevao pjesmu o svom 
rođaku Andrijici Šimiću:?“ 

1 Rodi majka guju šarevitu 
U Grudama, selu krševitu 
To ne bila guja, ni zmija, 
Već to bio momak Šimića Andrija. 


51 Ispričala je spomenuta Kata Bešlić. 

52 Blago — stoka. 

53 Iris Olujić Ljubica zapisala je 2009. godine u Opancima kod Lovreća. Kazala joj je Mara 
Olujić — Cura rođena 1920. Preminula je 2012. godine. 

54 Kazao Pero Sabljo, rođen 1919. u Gradcu (Orečeva mala) kod Posušja u kojem je završio 
četiri razreda osnovne škole. U Bugojno se s obitelji odselio 1932. godine. Pero je umro 
2004. godine. Zapisala je 2003. godine u Bugojnu studentica Lorina Sabljo, unuka Pere 
Sablje. 

5 Kavurine* ti tri vola imaš, 

Sto i dvajest groša dati moraš. 
Zašto gospodaru tako cviliš raju? 
Da ja dvajes groša platim više, 
Iako zakon nigdi ne piše. 

10 Šimić Ivan vidi nema kud ni kamo, 
Dade pare okreni se tamo, 

A Ivan ni od koga pomoć ne imade, 
Sinovi mu podaleko rade. 
15 Kad je uvečer za večeru bilo, 
Sve je otac sinovim povidio, 
Da ih jesu Turci ucvilili. 
Kada li je danak osvanio, 
Andrija se puškom zametnio, 
20 Pregazi goru i ravnicu, 
U Ljubuški da traži pravicu. 
A kad dođe do Ljubuškog gradu, 
Turskom sucu stade kazivati, 

25 Sve istinu, ništa ne lagati. 
Turski sudac ništa ne viruje, 
Oštro gleda i teško ga suje. 

Turci nisu kako vi kažete, 
“Već tužite da ih naružite." 

30 Vidi Šimić da ne da pravicu, 
Već bi ga rada stavit u tamnicu. 
Kojmekane vira ti je moja, 

Ne straši mene vika tvoja, 
Ja odo tamo u Glavicu, 

35 U gustu lužinu da naplatim, 
Turčinu zadužnicu. 

Turski sudac na njeg oči izbuljio. 
Sta to bališ ili si poludio? 
Šimić veli: Ja odlazim sada, 

40 Kad se vratim kazat ću ti tada." 

Pa poleti doli niz čaršiju, 


55  Kaurin — muslimanski naziv za kršćane 

U se turi žežeru rakiju, 
Bježi iz Ljubuškog grada, 
Da ne dopane većega jada, 
45 Pravo zdravo preko polja širokoga, 
Sve do blizu grada Imotskoga. 
Ali eto ti Kadijevića Jove, 
Gdje mu Šimić Božju pomoć zove, 
Još mu Jovo bolje prifatio, 
“Ti mi Andre zdrav i veso bio 
1 ja sam davno kuću ostavio.?*? 


Ivan Mimica je sedam godina boravio u zatvoru s Andrijicom Šimićem. 
Po izlasku iz zatvora 1892. godine spjevao je pjesmu Andrijica Šimić, hajdučki 
harambaša. Ta je pjesma nastala na žemelju razgovora s Andrijicom.?" Doživjela 
je devet izdanja. Zato je razumljivo što je ta pjesma imala najveći utjecaj na 
one pjesme koje se i danas mogu čuti. 

Stihovi navedene pjesme: 5., 6., 11., 13., 17., 18., 19.,20., 24., 25., 26., 30., 
31., 33., 34., 35., 36., 37., 38., 39., 44., istovjetni su Mimičinim stihovima: 43., 
44. 60., 61. 77 78.4 79.,.80.,.85., 86. 69; 97.4 98; 108.; 109., 110. 111. 
112.,113., 114., 119. Navedeni stihovi: 7., 14., 15., 22., 27., 28., 29., 32.,41., 
42., slični su Mimičinim stihovima: 46., 69., 70., 81., 90., 91., 92., 107., 115., 
116. Dakle, 49 stihova današnje pjesme opisuje isto što i 125 stihova Mimičine 
pjesme. Istovjetan je 21 stih, sličnih je 10, a različitih 18 stihova. 


SUSRET MIJE STOJKIĆA I ANDRIJICE ŠIMIĆA 


Prilikom jednog od ljetnih pohoda na Čvrsnicu, u skupini mladića koji su 
se zaputili na planinu bio je i Mijo Stojkić zvani Miše. Njega i njegovu družinu 
prepao je i zaustavio Andrijica Šimić te im oduzeo nešto hrane i odjeće koja im 
je bila prijeko potrebna da bi preživjeli na surovoj planini. Kako je Miše bio još 
dijete, počeo je plakati. Tada ga je Andrijica Šimić upitao zašto plače, na što 
mu je Miše odgovorio da ima maćehu i da će snositi posljedice zbog gubitka 
hrane i stvari. Kada je to čuo, Andrijica Šimić vratio je Miši sve što mu je uzeo 


56 Kazao je spomenuti Pero Sabljo. 

57. Mijo Milas, Hajduk Andrijica Šimić: tekst i pjesma. Zagreb 1972., 75. 

58 Usp. Ivan Mimica: Andrijica Šimić, bajdučki harambaša, u: Mijo Milas: Hajduk Andrijica 
Šimić: tekst i pjesma. Zagreb 1972., 79-121. 

i dao mu još dodatnu hranu, obuću i odjeću koju je nekom drugom oduzeo, 
rekavši mu da je i on sam imao maćehu, te da zna i razumije kako mu je. 


ŠIMIĆ U IMOTSKOJ TRADICIJI 


Sljedeća je epska pjesma zapisana 2004. godine. Na tu je pjesmu utjecala 
pučka pjesma Andrijica Šimić, hajdučki harambaša Ivana Mimice. 
5 Kadsu Turci u Ljubuškom bili, 
harač teški jesu pokupili 
i Šimiću Ivi govorili: 
Kaurine tri vola imadeš 
Sto i dvaest groša platit moraš. 
10 Zašto tako mili gospodaru, 
zašto tako ucviljuješ raju. 
Ivo njemu vako govorijo: 
Dvaest groša da ja platin više 
svaku glavu to zakon ne piše.* 
15 Tada Turčin andžar izvadijo 
u nebo mu vrvo okrenijo, 
i Šimiću Ivi govorijo: 
Kakav zakon, odman vadi pare, 
vidiš da si ostao bez glave. 
20 Kada vidi nema kud i kamo, 
dade pare, okreni se tamo. 
A kad je za večerom bijo, 
on tad sinovin svojin povidijo 
šta su njemu Turci učinili, 
25 harač teški jesu pokupili. 
Kad ujutro jutro osvanilo 
Andrija se puškon zametnijo. 
Sam prigazi goru i ravnicu 
u Ljubuški tražiti pravicu. 
30 Tad je Šimić sudcu povidio 
šta su njemu Turci učinili, 
harač teški jesu pokupili. 


59 Kazao mi je Viktor Stojkić, unuk Mije Stojkića i objavio u svojoj knjizi Rodoslovlje Stojkića. 


309 


TRADICIJSKA BAŠTINA M. Dragić: Hajdučki harambaša Andrijica Šimić... 


Sudac na njeg oči izbuljio: 
Šta ti kažeš al'si poludijo!" 
35 Šimić vidi ne da mu pravicu 
već ga gleda stavit u tamnicu. 
Šimić mu je vako govorijo: 
“Ti za Boga ne znadeš, 
niti svoje pravde dadeš, 
40 ja ti pravde neću tražit. 
Mene nećeš više vidit, 
niti ćeš me više osudit; 
ja ću ići u tursku lužinu 
da naplatim tursku zadužbinu. 
45 Pa poleti priko polja širokoga 
sve do blizu grada Imockoga. 
Tute trefi Kadijević Jovu 
pa mu Jovo Božju pomoć zovnu. 
Di si bijo Andrija Šimiću?" 
50 Andrija mu po istini kaže 
šta su njemu Turci učinili; 
Al'je Jovo njemu govorijo: 
Nemoj u nji iskat pravicu, 
prava će te stavit u tamnicu, 
55 već ajdemo da mi četujemo 
i da Turke sudu naučimo: 
Ja i sudim ali sam ne mogu, 
već uzdišen i molin se Bogu 
da kakvu skupin družinu 
60 7 naplatin tursku zadužbinu. 
Kako rekli tako učinili, 
Šimić mu vako govorijo: 
Svaku noć ću s tobon biti, 
a po danu kući ću oditi.* 
65 Svaku noć su skupa bili, 
a po danu Šimić kući iša: 
Tada jedan Turčin poginijo, 

Turci vele, Šimić ga ubijo, 
zato kući više nije smijo, 
70 već se s Jovon po gorici krijo. 
Već su do tri minule godine, 
a da kući nisu došli. 
Jovo Šimiću tide govorit: 
Evo tri su minule godine, 
75 moj Andrija mili pobratime, 
da mi kući nismo došli 
ni vidili naša draga sela, 
ni svojtu našu, jel? nam vesela. 
Andrija mu vako govorijo: 
80 Meni se nešto snuje, 
izdaja nas tamo dočekuje." 
Jovo kaže: E pa ja ću poći 
da neću više ni doći. 
I oni se tada uputiše, 
85 do Ržanova“" sela dodoše, 
tute ije noćca uvatila; 
Andrijica Jovi govorijo: 
Iman ovde prijatelja. 
Tu svratiše; pa on veli 
90 svom prijatelju: 
E Dudiću usliši nam želju, 
da mi ovde konak učinimo 
i junački život odmorimo.? 
Dudić im je život zagarantova 
95 Jovo ne tide pod ključen ležat, 
nego ode Jovo u pojatu; 
a Šimić je vrlo umoran bijo, 
pokraj vatre on je zasnio. 
Šimić spava, izdaja ne spava; 
100 zzdade ga kući izdajica, 
prokleta mu i žena i dica! 


60 Ržanovo — Aržano, naselje u općini Cista Provo u Imotskoj krajini. 

On u selu kaza koloncin 
kad su bili kraj pojate proći. 
Jovo ije oćutio doći, 
105 /z pojate počeo bižat, 
olovo ga među pleća svati, 
mrtav pade Kadijević Jovo. 
Šimić spava, za ništa ne čuje; 
oni njega tada svezaše. 
110 Kad se Šimić iz sna probudijo, 
izdaju je tada opazijo, 
svojin rukan silno omahuje, 
izdajicu i grdi i suje: 
Što me niste prije probudili 
115 7 svi na me tad udarili, 
poznali bi Boga velikoga 
ko vas zubi od andžara moga, 
a sad mi je snaga oduzeta, 
vodite me niko van ne smeta. *' 


Navedeni stihovi: 14., 15., 17., 23., 24., 25., 26., 32., 40., 42., 50., 53., 
108., 114., 115., istovjetni su Mimičinim stihovima: 53., 54., 60., 78., 80., 
83: 91.109. 119.131. 135: 282...287. 290. 291; Stihovi 18..21.. 33. 
49., 52., 87., 106., 109., 111., 113., slični su Mimičinim stihovima: 69., 72., 
92., 130., 133., 250., 280., 283., 287., 289. Prema tome, 115 stihova suvre- 
menog zapisa navedene pjesme opisuje isto što i 291 stih Mimičine pjesme. 
Jednakih je 15, a sličnih 10 stihova. 

Nema jednakih stihova ove pjesme, kao ni one » rođakovoj tradiciji, sa sti- 
hovima Pjesme o hajduku Andriji Šimiću Stipe Bartulovića — Guje. 


ANDRIJICA I DERVIŠ-BEG 


Hajdučka družina Andrije Šimića, harambaše, dočekala je 18. studenoga 
1869. godine u Karamanovcima Derviš-bega Huseinova Kopčića s njegovih 30 
čivčija? i Halila Osmanova Muratbegovića iz Žovnice i ogulila ih na putu. Pre- 


61 Mara Puljiz (rođ. 1923.) kazala studentici Odjela za humanističke znanosti Sveučilišta u 
Splitu Anđeli Ždero. Mara Puljiz pjesmu je naučila od svoga oca. 
62 Čivčija — kmet. 

daja i povijesni izvor kažu da je u svoj toj družini Šimić bio najčovječniji te ga 
Derviš-beg i Halil Muratbegović nisu htjeli optužiti pred okružnim sudom u 


Splitu:** 
PANDURI O ANDRIJICI ŠIMIĆU 


Prije četrdesetak godina muslimani su u Drežnici pripovijedali o omiljeno- 
mu hajduku Andrijici: 

Hajduk Šimić Andrija je često dočiko trgovce u Raiča klancu, a slazio jeiu 
Drežnicu, ali nikomu nije naudio ni za šibicu. Jednom banduri drežanski zanoći- 
li u Konjskom, u jednoj pojati doli, a gori bio Šimić Andrija sa svojim drugom na 
sijenu. I slušao on što banduri pričaju. Pitali banduri jednog Drežnjaka: Što bi ti 
Šimiću Andriji uradio? A on rekao: “Ne bi mu ništa, već da imam u torbi šta, sio 
bis njim i poio.I tako Šimić Andrija nije nikada napao Drežnjake.“ 


ŠIMIĆ U SVATOVIMA ANTE GALIĆA 


Nisko je selo smješteno u udolini između Moseća na sjeveru i Ljubeća na 
jugu, a okružuju ga četiri gradine. Visinom (536 m) ističe se gradina koja se 
nalazi 1,5 km sjeverno od Galića. Južno od te gradine nalazi se Kulina, ilirsko 
naselje. Postoje i pretpostavke da je gradina mogla biti sjedište starohrvatske 
župe Zmina. Tomu u prilog idu i pronađeni ostaci starohrvatske bazilike u 
polju ispod Kuline u blizini crkve svetoga Ivana. Ljepotom se ističe kompleks 
bunara ,Rajčica“, koji se sastoji od jedanaest bunara i jedne veće lokve. U 
narodu se vjeruje da bunari postoje od pradavnih vremena i da je svako pleme 
imalo po jedan bunar. Takva se tradicija zadržala sve do danas pa svakom za- 
seoku u Niskom pripada po jedan bunar. Nisko sada pripada župi Brštanovo. 
U Niskom je živo sjećanje na harambašu Šimića koji je bio u stalnom prija- 
teljstvu s Galićem. 

Ante Galić se 1870. godine ženio. Andrija Šimić, prerušen iz jedne odore 
u drugu, bio je u svatovima. Domaći izdajnici dojavili su da je Andrija bio 
u svatovima Ante Galića te su Turci odmah uhapsili Antu te njegovu braću 
sproveli u Mostar u zatvor. Šimić je tražio da se Galići puste iz zatvora te pri- 
jetio odmazdom. Turci su pustili Galiće na slobodu jer se u to vrijeme pojavila 


63 Usp. Ante Šimčik: Begovi Kopčići. Zbornik za narodni život i običaje, Zagreb knjiga 
XXIX, sv. 1., 1933., 51-52. 
64 Vlajko Palavestra: Pripovijetke i predanja iz Drežnice. GZM, NS, sv. 37/1982., Sarajevo, 184. 

bolest zvana crne ospice od koje su zatvorenici umirali. Odijelo Andrije Šimića 


na dražbi je kupio Nikola Zekan iz Postinja te se ono i danas tamo čuva.“ 


ANDRIJICA I VUK BABIĆ U LIVNU 


Šimićeva je čera prošla kroz gustu ogradu Olujića i na širok put izašla. Na 
putu su žandare susreli. Sekulića Peri govorio je Andrija: Šta si se ustresa? Misliš 
da oni nisu od mesa? - Može biti braćo da nas ne poznadu, zato braćo ne hajdmo 
na bandu. Ako bi nas oni pripoznali, iznenada u nas zapucali, svaki gledaj pogu- 
biti svoga, a ja neću požaliti moga. Šimiću je ruka bila na puški i na nožu. Kad 
su se susreli sa žandarima, Božju im pomoć nazovniše, a oni mu Boga prihva- 
tili: Zdravo bili na putu putnici. Zdravo bili carski oružnici. Mir je tamo, a mir 
i ovamo, a mi gusle i dalje pjevajmo. 

Kad je sutra osvanuo dan, na sve četiri strane se pročulo da je Šimić tuda 
prolazio i hajduke svoje proveo. Otišao je Livnu bijelom nekome prijatelju 
svome. Taj prijatelj za Boga znadiše pa Andriji ovako besjediše: Ja ti pobro želim 
ljubav pravu, al se bojim izgubit ćeš glavu. Eto doli u dno polja ravno kod Babića 
dvora malenoga. Vuk Babić svuda je rekao da je dvije puške sakovao da će iž nji 
Šimića ubiti il će svoju glavu izgubiti. 

Šimić je prijatelju rekao: Ka je tako, viruj mi besjedu, da ćeš mi pokazati di 
mu je kuća. Kad Babića kuću ugledamo, tebe ćemo povratiti amo. Šimić ga je 
zvao: Čuješ Vuče, čuli jesmo, dopale te muke da ti hraniš potajno hajduke. Došli 
smo te Vuče pohoditi, je l istina dobro izviditi. 

Vuče im je odgovorio: E da bi in svak dobro želio, ko sto i ja na konak pri- 
mio, davno bi ji dava pokupio. Ne bi jednog više živa bilo. Govorio mu je An- 
drija Šimić: Daj nam brata, nek dođe ovamo put nam kazat jer ga ne poznamo. 
Vuk se prevario i bosog brata k njima uputio. Bos Babiću ko magarac gazi priko 
druma, s puta ne zalazi. Almu veli Šimiću Andrija: “Ne vodi me drumu širokome, 
neg me vodi lugu zelenome. Ovo nisu sa sela kolonci nego Šimić i njegovi momci? 

Brat se uhvatio za glavu. Šimić mu je rekao: A i sada koliko Krajina dade, 
toliko će tvoj brat dat. I on ga ucijenio, svakomu po dobre opanke, njemu star- 
cu čizme do kolina. / dat ćeš mi stotinu cekina. Uz cekine i barilo vina.“ I dat 


65 Josipu Galiću kazivao je Mate Galić, rođen 1919. godine. Osim o ova dva junaka, sjeća se 
kako se u Niskom pričalo i o Ivi Senjaninu, u čijoj je kuli Mate spavao, Marku Kraljeviću 
te Ljutici Bogdanu za kojeg kaže da je imao imanje u Radošiću. 

66 Barilo — 100 litara. 

ćeš mi obe puške male štono obe bez kremena pale. Bez njizi mi nemoj dolaziti, 
živa brata nećeš pričekati. 

Uputio je listonošu s pismom Vuku Babiću koji je skupio i poslao Šimiću 
stotinu dukata. Kad su došli u Cincar planinu, Šimić je postavio svoje hajduke 
Marka Vuka iz Dubrovnika i malog Radu iz Ravnih kotara. Sluga je sebi uzeo 
deset dukata pa je Andrijici govorio: Oj Andrija, mili arambaša, velika je mislin 
milost vaša. Babića vas pozdravila Juba, devedeset poslala cekina, a deset ji naći 
nije mogla. Žalosna je ona radi toga. Andrijica je slugu vratio nazad. Mista, sve 
kad bude ispravno šta sam reka, nema pogovora. 

Ispunjena je Šimićeva zapovijed i on je pustio brata Vuka Babića i ostavio 
obje male puške.“ 


ŠIMIĆ U VRLICI 


Šimić je početkom srpnja došao u Vrliku i tražio od tamošnjih glavara da svaka 
glava dade po šovrana.“* Rondar je znao koliko ima duša u selu. Skupilo se selo i 
sakupilo rondare, bandure, harambaše i hoće istjerati Šimića i njegove hajduke iz 
sela. Kad su oni vidjeli što hoće, Šimić je svojoj četi zapovjedio da uzmu glavnje i 
zapale vatru i cijelim poljem od plasta do plasta vatru zažegu. Sve se zapalio jer nisu 
htjeli skupiti šovrane.“ Tada se Šimić dogovorio s tamošnjim hajducima Trifunom 
Petkovićem, Grgom Burilom," Matom Dražićem, Jozom Corićem. 


ANDRIJICA O IMOĆANIMA 


Kroz klanac Karmanovac svi trgovci novac su pronosili idući u Rakitnu i 
Duvno. Šimić je četu po ledini budio i govorio da ustanu i krenu u klanac Kar- 
manovac. Pero Sekulić Šimiću je predložio da zastanu u Karmanovcu i razastru 
kabanice jer bi im svatko tko bi prolazio ostavio novac. 

Andrijica mu je besjedio: 70 je narod sav od Imotskoga, braća naša zakona 
istoga. Znaš kada smo pod Imotskim bili, gospoda kako su nas primili. Dti, piti, 
svega su nam dali, iz naših pušaka pucali i šenučili'' zajedno s nama. 


67 Nika Šćepanović zapisala je 2007. godine u Grabovcu. Kazao joj je spomenuti Stjepan Kusić. 

68  Šovran — vrsta novca. 

69 Nika Šćepanović zapisala je 2007. godine u Grabovcu. Kazao joj je spomenuti Stjepan Kusić. 

70 Grgo Burilo ubio je Jakova Plazonjića jer mu je osramotio sestru. Nakon toga je Grgo 
otišao u hajduke. 

71 Šenučiti — veseliti se, slaviti. 

72 Nika Šćepanović zapisala je 2007. godine u Grabovcu. Kazao joj je spomenuti Stjepan Kusić. 

ANEGDOTA O ŠIMIĆU 


U Svibu kod Imotskoga pamti se anegdota o Andrijici Šimiću koji je po- 
slao svoje ljude u izvidnicu da ispitaju teren na današnjem zapadnom području 
Imotske krajine te im zapeli: Saznajte što više i zapamtite u kojem ste selu bili, 
a ne smijete pitati u kojem ste selu. 

Pa, kako ćemo saznati kad ne pitamo? — upitaše iz družine. Šimić je odgovo- 
rio: Putujte noću i sjednite s ljudima oko ognjišta pa slušajte o čemu pričaju. Tako 
ćete saznati u kojem ste selu. Ako govore o konjima, onda ste u Studencima. Ako 
se govori o švercu i podvalama, onda ste na Lovreću. Ako se govori o tući, snazi, 
prevari, onda ste u Cisti. Ako se govori o dobrim kravama, onda ste na Aržanu. 
Ako su tema volovi i volovski rogovi, onda ste na Dobranjama. Gdje govore o tome 
tko je s čijom ženom spavao, onda ste u Svibu."“ 


GUSLAR BOŽO DOMNJAK I ANDRIJICA ŠIMIĆ 


Božo (Bojan) Domnjak, narodni pjevač i guslar (Potravlje kod Sinja, 1844. 
— 1922.), bio je prodavač lončarije po Bosni i Hercegovini i Hrvatskoj. Sku- 
pljao je usmene pjesme, priče, poslovice i zagonetke. Fra Stjepanu Grčiću ka- 
zao je 30.000 stihova. O dobroti Andrijice Šimića svjedoči predaja koja pripo- 
vijeda o njegovu susretu s Božom Domnjakom:? 

Porodica Bože Domnjaka Bojana je od davnina čuvena kao lončarska i gu- 
slarska. Lonce, bakre i gusle primio je od svog oca Tadije kao najveće blago. Nitko 
u čitavom kraju nije znao bolje od Bojana guslati i nije bilo slavlja bez njegovih 
gusala. Glas mu je dobro odzvanjao, a prsti mu bili vješti. 

Pošao tako jednom Domnjak u pravoslavno selo Otišić na granici Potravlja i 
Maljkova. Bio je pozvan na krsnu slavu Nikole Subotića. U Otiskom gaju padne 
pred njega od nekud iz gore kamen, a on mirno i bez straha poviče: “Ostavi, rkaču, 
stine!' Pade još jedan, a Božo će još jače: Ma rekoh ti, ostavi stine, vkaču, ubit ćeš 
me i razbiti mi gusle! U tom se trenu pred njim stvoriše dva hajduka, Dražić i 
Burlo iz Gorjaka kod Vrlike. Pozdrave se sa njim i zatraže da im napuni lule. 

Doskora iz šume izađe dvanaest hajduka, a sa njima i Andrijica Šimić. On 
poviče: Sramite se. Tražite od siromaha. Tko će njemu dati duhana? To je Božo 


73  Zapeliti — zaprijetiti. 

74 U Svibu 2005. godine zapisala je Margita Čondić-Bijader. Kazao joj je Ivan Madunić 
(Šešeljić), mlinar. 

75 O tome više: Ivan Mimica, Život i epski svijet guslara Bože Domnjaka, 1988. 

Tadijin, Bojan, mi se sa njim poznajemo, odgovore ona dva hajduka, a Božo na- 
doda: Dragi harambašo, imam ja duhana za sve. Nikuda on nije išao bez lule u 
ustima i uvijek je imao duhana uza se. 

Andrijica ga nato upita: Ne bi li i meni mogao naći oku škije? Pošteno ću ti 
platiti." Dragi harambašo sve se može kod poštenih ljudi, odgovori mu Božo i ode 
do magarca. Nosio je za krsnu slavu oku duhana, izvadi je i pruži barambaši. 
Pogleda škiju Andrijica i promiješa je: Baš kao da je iz našeg hercegovačkog doca: 

Bojan nije htio primiti talir za duhan jer ga je manje platio, ali ga Šimić pri- 
sili da ga uzme. Želeći još nagraditi Bojana, zapovjede Dražiću i Burli: Kad vam 
je Bojan tako dobar prijatelj, nabavite mu konja da na njemu, a ne na magdrcu, 
nosi lonce prodavati" 

Na kraju upita Bojana da nije možda krenuo na svadbu kad nosi gusle: Ne 
idem na svadbu nego na krsnu slavu Nikole Subotića: 

Drago mi je što ideš kod Nikole. Nemoj mu zaboraviti reći da mi u Otiški gaj 
odmah pošalje ručak i opanke za dvanaest momaka. 

Kod Nikole dočekaše Bojana s velikim veseljem. Uhvativši nasamo Ni- 
kolu, on mu reče: “Znaš brate, nosim ti crne glasove. Bio sam s Andrijicom 
Šimićem u Otiškoj šumi. Po meni ti poručuje da mu pošalješ ručak i opanke 
za družinu od dvanaest ljudi. 

Nikola mu na to odgovori: “Dobro je da si mi to javio, inače bi loše prošao'. 
Zakolje on bijelog ovna znajući da hajduci ne jedu meso crnog ovna jer nosi 
nesreću. Spremi kruha i vina pa upita Bojana: “Koliko ono traži opanaka?' “Ne 
treba mu više od dvanaest.' Shvatio je Nikola da to znači dvanaest talira. Naredi 
svom momku Jovanu da sve to odnese u Ocišku šumu i preda Andrijici Šimiću. 

Sad je Nikola Subotić veselo i bez straha slavio krsnu slavu. Tri dana ostao 
je Bojan tu pjevati. 

Nije prošlo dugo, a Dražić i Burlo dotjeraju turskog konja pred Kužetićevu 
staju u Bogovcu, poviše Laktaca. Poruče Bojanu neka dođe po konja. Bojan ode 
kod župnika Šumana tražeći savjet smije li primiti hajdučki dar, tuđeg konja. 
Župnik mu reče: Ostavi se, Bojane, tuđeg konja. Ako mu se nađe gospodar još bi 
mogao izgubiti glavu!" 

Bojan posluša župnika i ne ode po konja. Punih devetnaest godina ostao je 
konj kod nekog seljaka u Bogovcu.?* 


76 Dražen Kovačević: Legende i predaje Hrvata. Zagreb 1993., 47-48. 

IZ DRUŽINE UDALJEN HAJDUK JER JE POČINIO ZLOČIN 


Šimić je hajduke udaljavao iz svoje družine ukoliko bi uradili neko nečasno 
djelo. Šimun iz Lipna kod Ljubuškoga bio je u Šimićevoj hajdučkoj družini. 
Jednoga dana Šimun je s jednim Srbinom otišao na cestu od Imotskoga prema 
Splitu i napravili su zasjedu. Kad je naišla karavana trebali su je opljačkati, ali 
bez žrtava. Kad su izašli pred karavanu, vođa karavana uhvatio se za pušku, a 
Srbin je potegnuo dugačku pušku, pogodio ga u prsa i oborio ga s konja. 

Kad su došli kod harambaše Šimića, hajduk koji je bio sa Šimunom slagao 
je kako je Šimun ubio vođu karavane, s kojim j je Šimić imao dogovor, da će 
samo plijeniti, ali ne i ubijati. Šimić se obratio Šimunu i rekao mu da napusti 
družinu i ide kući.“ 

Po izlasku na slobodu Andrijica Šimić je o svome hajdukovanju pripovijedao: 

Najviše zasjeli bismo uz drumove, kuda prolazi sviet. Što bi god izišlo pred nas 
od zore pa do podneva, sve bismo svraćali u kakav dolac blizu puta. Stjerali bismo 
tu katkad po tri stotine čeljadi, ako te je volja. Naredili bismo tad, da svak skida 
sa sebe što imade; nož, puške, jačerme sa pucima i novce. Nazigjala bi se katkad 
velika rpa sve samih taliera i dukata. Bilo bi i ženskih glava, ali ja kao arambaša 
niesam nikada dao njih premetati. Pače svakoj ženskoj darovao bih po dvie plete,* 
a gdje bi vidio koju da je baš ubožna, udielio bi joj i talier. I siromaha težaka bi 
pomogao. Samo su plaćali Turci i bogati naši trgovci." 

Andrijica je pripovijedao da mu je najvjerniji bio Krajina, a svi drugi su ga izdali: 

Koliko sam ja bio srčen — Boga istinoga — znajte braćo, da sam noću u Sinj 
dolazio i preko dana bi tu stao pijući kavu, a kolona me tražila u Prologu planini. 
Kako sam bio izučio graditi puške, tako me moja nikad nije prevarila, jer sam 
znao dobro što joj treba. Puške su nam sve na kreme bile. Samicom balotom ja sam 
jarebicu na letu obarao, a katkad po dvie. Od sve družine bio mi je najvjerniji 
Krajina. Ono je bilo dobro diete, a drugi su me svi izdali. Napokon su neki moji 
drugovi rekli na splitskom sudu, da sam ih ja na zor odveo u hajduke, da mene 
uvale, a sebe izvade iz tamnice. 


77. Maja Vican zapisala je 2006. godine. Kazao joj je Žarko Miličević, rođ. 1925. god., u 
Lipnu kod Ljubuškoga. 

78  Pleta — starinski sitni novac, pet srebrnih groša. 

79 Mijo Milas: Hrvatski narodni junak Andrijica Šimić (drugo prošireno izdanje). Split 
1996., 139. 

80 Isto, str. 146. 

ZAŠTITNIK SIROMAŠNIH I POTLAČENIH 


Andrijica se odmah pročuo kao majka sirotinjska. Bogataše je kažnjavao 
ako su tlačili sirotinju, oduzimao im opljačkana bogatstva i dijelio sirotinji. 
Pomagao je i štitio sirotinju i kmetove. Od Turaka je kupovao zemlju i dijelio 
siromasima. Narod pripovijeda da je davao i novac siromasima da grade kuće. 
Unatoč čestim krvavim obračunima, Andrijica je uspio sačuvati svoje plemeni- 
te ljudske odlike. Nikada nije dopuštao ubijanje ranjenih neprijatelja, napade 
na poštene ljude niti je ijedan njegov hajduk smio biti nepristojan prema dje- 
vojkama. Oteti plijen je uvijek dijelio sa sirotinjom. 

Siromašni su ljudi u Andrijici gledali pravedna čovjeka i svoga zaštitnika. 
O njemu su pjevane epske i lirske pjesme. Neke od njih narod i danas pamti. 
U harambašinom rodnom Alagovcu znadu pjesmu: 


Andrijico, gorski arambašo, 
nešto bi ti imo reći: 

Otmi kravu Turčinu tvrdoglavu 
i podaj meni siromahu. 

O junače još ti imam reći, 
nemam u šta leći." 

Naliđe Turčin i natra grnjače,*! 
A junak ga ustavi i gunj mu ote 
I dade siromahu. 

Evo siromaše, u gunj se pokrij 

i pod gunjem Boga zavapi. * 


O hajdučkom harambaši Andrijici Šimiću ne zna se ništa ružno i nečasno. 
Sve mu je plemenito i junačko. Sve je radio u cilju: Ako Bog da sreći i slobodi. 
(...) Spriječio je mnoge zločine, o čemu pjesma kaže: 

Koliko bi opustilo kapa, 

kol'ko tužnih zaplakalo majka, 
kol'ko ljuba u crno zavilo, 

da Šimića nije tude bilo. 


81  (O)grnjač — vuneni prekrivač. 

82 Godine 2003. u Alagovcu je kazala Dragica Šimić (djev. Primorac). Zapisala je studentica 
Anđelka Bošnjak. 

83 Dr. fra Leo Petrović, Andrijica Šimić, hajdučki harambaša (prigodom stogodišnjice rođe- 
nja), Napredak, 1933., str. 167. 

Žive su predaje o dobročinstvima koja je činio Andrijica. U posuškom 
kraju narod i u naše vrijeme pripovijeda da je pomagao siromasima, davao je 
novaca i što god bi tko zamolio. U Sinjskoj krajini u kulturalnom pamćenju 
je kronikat: Sve šta bi Andrijica takvima uzeja, dilija je sirotinji. Onima najsi- 
romašnijin zna je noću prid kuću dotrat kravu ili vola. Moš mislit radosti ujutro, 
kad bi se čeljad digla i vidila blago zavezano prid kućerkon. Nešto je novaca čuva 
i od toga kupova parcele od Turaka. I onda bi te parcele dariva siromašnin.* 

Općenito narod i danas pripovijeda da se Šimić borio za narod, za boljitak 
naroda, da se skinu zulumi i da se oslobodi. 


IZDAJA 


Koncem 1870. godine Andrijica Šimić, uvidjevši sve veću opasnost, poku- 
šao je preko livanjskoga pjesnika Jovana Sundečića upoznati se s crnogorskim 
knezom i pobjeći u Crnu Goru. 

Iva Janjiš, rođena 1923. godine, pripovijedala je 2010. da je njezinoj po- 
kojnoj babi Luciji jednu večer došlo pismo u kojem je pisalo: Lucija, zakolji 
ovcu od tri godine, jalovu. I skuvaj šest kruva. I burilo pripremi vina. I rakije. I 
kave. Dolazi društvo na večeru. 

Nije se smjelo to ne uraditi. Pokojna baba i djed Mate zaklali su ovcu, šilježi- 
cu od tri godine. Šimić im je poručio da ne sijeku lopaticu. Baka je sve pripremila, 
Dvanaest je došlo hajduka: Andrija Šimić, Cvitan Račić, Juka Mandić, oni Jovića 
Crnjak — kako li su ga zvali (...) 1 dušo moja, došli su oni na večeru. Došli, sili, 
čorbu izili, izvadili meso, metnili (...) Traži Cvitan Račić lopaticu! Našli, izvadili 
lopaticu, poče on gatat. Cvitan reče: Evo, kaže, društvo moje, došlo je vrime da se 
rastanemo.' Juka Mandić je uzeo lopaticu i isto vidio i rekao: Došlo je vrime da se 
rastanemo i sada nan kaže, nema sastanka. Najbolji će nam drug poginiti!“ ** 

Andriju je izdao njegov četobaša Ivan Bilić Nosić sa Studenaca. Njegov 
predak je otišao na ženistvo iz Lovreća. Dogovorili su večeru 11. siječnja 1871. 
godine u kući Jakova Prodana u Zagvozdu. Bilić je već svome bratu rekao da 
će cijela četa ići u Zagvozd u kuću Jakova Prodana te da sakupi selo i kolonu. 
Tako je i bilo. Otišli su u Zagvozd i opkolili kuću Jakova Prodana. Vikali su 
Opkoljena je kuća, pridajte se! Ali, hajduci se ne pridaju, a Bilić Nosić prvi je 


84. Kazao je spomenuti Martin Dukić. 
85 Ivana Kalajžić zapisala je 2012. godine. Kazao joj je Mijo Kalajžić, rod. 1936. u Žeževici. 
86 Matija Znaor zapisala je u Runovićima 2010. godine. Kazala joj je spomenuta Iva Janjiš. 

iskočio iz kuće. I odmah je poginuo. S njima je došao i Jozo Tomičić iz Za- 
gvozda. Šimićeva je sva družina razbijena, a on se ranjen jedva spasio. Šimić 
se sklonio iza žrvnja, ali je Tomičić opalio u njega iz puške. Šimić je uzvratio i 
na mjestu ga usmrtio. Sva Šimićeva družina je razbijena, a on se, ranjen, jedva 
spasio. Pobjegao je iz Zagvozda preko Škobaljkuše prema Runovićima.*7 

O tom herojstvu Andrijica je po izlasku s robije pripovijedao: 

Zove me jedan od njih tanko glasovito: Šimiću, predaj se na liepe, bolje ti je; 
inače ode ti glava u ledinu! Ja se na to smijem i pitam: koliko vas je? Onaj isti od- 
govori: Imade nas tri stotine! Da vas je dvaput toliko, Šimić se vama ne predaje u 
ruke, dok je njemu na ramenu glava! Tad jedan odbi vratnicu i rupi u ognjenicu, 
a ja jednocjevu na oko i potegoh, a on pade na zemlju. Vidjevši to, družina mu 
se uzmaknu natrag. Ja opet zatvorih vrata, podvih noge, izvadih ganjčem peču 
ovnovine iz kotlenice, pa stadoh blagovati. 

Čuje se glas s dvora: Predaj se, Šimiću, ili ćemo te živa zapaliti u kući! Vidim ja na 
čem je; što ću sada? Uzmem naćve iza peći, metnem ih na kosti, bjelosapac nož stisnem 
u zube, a šarku pušku u ruke, pa izidoh na dvor, vičući, što mi je grlo davalo: Evo 
Šimića na junačkom megdanu; u mojoj šarki dva hitca, a zrna četiri, olovo je gladno 
mesa, a moj bjelosapac žedan je krvi; neka pristupi k meni koga je majka rodila! 

Svi zamukošse, svi polegosše, a između kamena položiše puške. Vidim cijevi, gdje 
vire. Neprestano na megdan pozivljem i polako odmičem. U neke mahe zapališe pušku 
u me, ali mi nahuditi nemogaše, jer su mi naćve bile na kostima, a prsi mi obložene 
srebrenim oklopom. Odletim kao vihar put sela Krstatica. Vjetar puše, snjegovito je i 
ledeno. Nije baš crna tama, jer je mjesec o uštapu. Zvona zvone po susjednim selima; 
zovu narod proti meni, ja bježim što me noge nose. Kolona sliedi za mnom i na veliku 
dalečinu zove me, da se predadem. Stignem u jedan dolac, pun sniega. Btrenem lišnja- 
kova pruća ispod mećave, podvijem noge i sjednem na lišnjak u sredini doca. Izvadim 
kresivo iza pripašaja, pa zapalim lulu. Tu sam bio odredio dočekati kolonu i poginuti 
sa puškom u ruci. Zvona su sada sve manje brecala, navukle se gušće oblačine; pušavi- 
ca udarila žešća; nije se već vidilo prsta pred okom, pa kolona ne idaše više za mnom 
u potjeru.*Sugao je u Runoviće kod Imotskoga Anti Garcu, koji ga je okrijepio 
umorna, ali je na nagovor svoje žene Kike pogazio vjeru da ga neće izdati. 


87 Tihana Šušić zapisala je 2013. godine u Zagvozdu. 

88 Mijo Milas: Hajduk Andrijica Šimić: tekst i pjesma. Zagreb 1972., 55. 

89 Usp. Ivan Mimica: Izdaja kao pokretač i fatum u hajdučkom životu. u: Zbornik Ivana 
Mimice. Split 2003., 112-114. 

Da je Garac viru pogazijo 

i na viru Andru privarijo. 

Pa susidim svojim dokazao, 

da je Šimić kraj vatre zaspao. 


Na prevaru u snu svezan, Šimić je prokleo Garce: 
Garci, Garci, sam vas Bog ubijo! 
Proklet bijo, ko vas je rodijo! 
Prokleto vam pleme i kolino, 

u paklu vam sjeme zaključano. 
Svako vam se čudo dogodilo, 
na očigled svem narodu bilo, 
ne imali ni u paklu mira! 

Već vas po njem gonala nevira, 
koju noste meni učinili 

pa je više nikom ne činili?! 


U snu ga je sedam Garaca svezalo i predalo austrijskim vlastima za ucjenu 

koja je raspisana za njegovu glavu: 
Kad se Šimić od sna probudio, 
teško se je tome začudio. 
Svojim rukam silno omahuje, 
izdajicu i ruži i psuje: 
Tako babe, da vas Bog ubije, 
tako li se sa junakom bije. 
Šta me niste prvo probudili 
i svi tada na me udarili, 
vidili bi Boga jedinoga, 
ove zube od handžara moga. 
Al'sad mi je snaga oduzeta 
Vodite me niko vam ne smeta??? 


90 Stipe Bartulović — Guja, nav. dj., str. 203. 
91 Isto, str. 205. 
92 Ružica Knezović 2010. zapisala je u Imotskom; kazala joj je Ljubica Šimić rođ. 1936. 

Vezali su mu ruke i vodili ga na suđenje u kotarski sud u Splitu. Kad su došli u 
Čadila,? ljudi su se skupljali da vide hajduka Andriju Šimića, a jedan koji je živio na 
jaslama države, općinski ćato, viknuo je: Ubijte ajduka!\. Andrija je stao pa mu rekao: 
Prijatelju, da san svakom zlo učinio, tebi nisan. Nisu ga ubili, a ta uzrečica još je ostala 
u Kostanju.*“ Sedmorica Garaca su za izdaju dobili 477,40 fiorina u zlatnim i srebr- 
nim dukatima. Za te dukate kupili se nekoliko volova, ali su im svi uginuli. 

Kada je oslobođen, Andrijica Šimić je u Splitu 2. siječnja 1902. Jurju Ka- 
piću, glavnom uredniku Pučkoga lista, ispričao o toj kukavičkoj izdaji: 

Snieg mete kao lopatom. Gazim ga do koljena, a na nekim mjestima do pasa. 
Primih se gore. Obijem se na pomrki o drvlje i kamenje. Noge su mi izranjene i 
otekle. Iznemožen, stignem u selo Runović i pokucam na vrata u Garca. Sami su u 
kući muž i žena. Je li vjera? Jest! Tu mi naložili vatru, pa se raspokojih. Založih, 
napih se i zaspah kao zaklan na Garčevoj slamici. U snu vidim rieku Vrliku, oko 
nje mnoštvo kokošiju, pataka i pilića. Nad njima se naviju orline. Život mi je 
težak. Svaka mi se noga čini kao greda. U tom se probudim, pa da ću skočiti, ali, 
što vide jadne oči moje? Imade ih 20 oko mene, pa me drže za ruke, za noge i za 
trup. Tako propade Šimić na tvrdoj vjeri. 

Šimić se, pričalo se u narodu kasnije, pokušao otrgnuti iz veza. Skoro je 
u tome i uspio, ali je Kika (rodom Puljizova), supruga Ante Garca, uhvatila 
Šimića za mošnje i zavrnula ih. 


U Grudama je sačuvana kletva: 
Izdala ga ta Garčeva Kika, 
na “vom svitu ne bilo joj lika. 
Ne imala od srca nikoga, 
niti čeda od poroda, 
kupina joj resla iz komina. 
Nek' je takva svakome sudbina, 
koji izda na viru čovika, 
neka bude proklet sve do vika. 
A sud Božiji neka joj sudi, 
jer je nije stigla pravda, ljudi. 


93 Mjesto u Poljicima. 

94 Ana Komar zapisala je 2011. godine. Kazala joj je Roza Pešić, rođena 1950. godine u 
Kostanju, selu u Dalmatinskoj zagori koje pripada općini Omiš. 

95 Mijo Milas: Hajduk Andrijica Šimić: tekst i pjesma. Zagreb 1972., 58. 

A poruka hrvatskome puku: 
složna braća naprid kola vuku. 
Složna braćo, ne dajmo se sada, 
neka sloga među nama vlada. 
A Hrvatska nek nam je dika, 
nek nam živi od sada do vika.?* 


Šimićeva hajdučka družina pohvatana je i dovedena u zatvor u Splitu. Go- 
dinu i pol dana Šimić je čekao početak suđenja. U tom vremenu uspio je 
pobjeći Ivan Lončar koji je prvi uhićen. On je oženio muslimanku i pokrstio 
je. Živjela je do tridesetih godina 20. stoljeća." Opruženi su Šimić kao ha- 
rambaša te hajduci: Petar Sekulović, Ante Bilić, Ivan Meštrović, Petar Bašić, 
Mato Dražić, Jozo Čurić, Nikola Krajina, Ante Jović, Marijan Jović, Grgo 
Burilo, Ante Radalj, Ilija Sekulović i Ivan Lončar. Na sud je bilo pozvano oko 
310 svjedoka iz Imotske krajine, Duvna, Livna, Roškog Polja, Buškog blata, 
Kongore i Rakitna. Derviš-beg Kopčić nije došao na sud jer nije htio svjedočiti 
protiv Andrijice koji se čovječno ponašao. Bilo je to prvo suđenje na hrvat- 
skom jeziku. Rasprava je počela 22. srpnja 1872. godine. Predsjednik suda 
bio je Franjo Lettis, državni odvjetnik bio je dr. Roko Paladin, a odvjetnici dr. 
Marko Karaman i dr. Kosta Vojnović." Samoga Andrijicu branio je dr. Mato 
Lalić. Hajdučki zarobljenik Jakov Dundić na sudu je izjavio: Bio sam kod njih 
osam dana... zajedno smo i jeli i pili... preko dana smo spavali a obnoć hodali 
zajedno... na rastanku sam se s njima izljubio. Neka im Bog dao zdravlje! Šta ja 
mojoj duši, tako i njihovoj? Neki su svjedočili da ih je Andrijica spasio od 
zlostavljanja. Šimićev branitelj dr. Mato Lalić iznio je obrambeni govor u 
kojem je istaknuo da se Šimića ne smije smatrati silnikom i robijašem. Nje- 
ga je kruta sila odagnala od očinskoga doma 1 obiteljskoga zaklona. Pred 
strahom od smrti otišao je u goru i postao hajduk. Da je živio u povoljnijim 


96 Kata Marić u Grudama 2005. godine kazala je Ivani Čale. 

97 Tihomir Zubac, nav. dj. str. 195. 

98 Kosta Vojnović (Herceg Novi, 1832. — Dubrovnik, 1903.). Od 1863. do 1875. bio je 
zastupnik u Dalmatinskom saboru. U Hrvatskom saboru bio je zastupnik od 1878. do 
1884. Na Pravnom fakultetu Sveučilišta u Zagrebu bio je redoviti profesor. Dva puta je 
bio prorektor Sveučilišta u Zagrebu te rektor 1877. — 1878. Od 1890. bio je redoviti član 
JAZU. Zalagao se za sjedinjenje Dalmacije i Hrvatske. Otac je književnika Ive Vojnovića. 

99 Tihomir Zubac, nav. dj. 195. 

prilikama bio bi pravi dobrotvor za čovječanstvo. Lalić je tražio da se doži- 
votna robija promjeni u vremensku.'" Odlukom 31. kolovoza 1873. godine 
u 9 sati Šimić je osuđen na doživotnu robiju. 

U Splitu je u zatvoru proveo dvije godine, sedam mjeseci i dvadeset dana. 
Šimić je s osuđenim hajducima stigao u kaznionicu u Kopru. U tamnici su se 
bojali da Andrija ze bf preskočio zid dvadeset metara visok i provalio dva metra ši- 
rok bedem." U zatvoru u Kopru umrli su: Jozo Čurić 27. studenoga 1873. u 22. 
godini, Ivan Meštrović 4. kolovoza 1877. u dobi od 31 godine, Grgo Burilo 12. 
ožujka 1877. u 43. godini, Petar Sekulović 22. rujna 1877. u 31. godini, Ivan 
Lončar 20. siječnja 1879. u 36. godini života. Šimić je obolio od reumatizma.!“ 


ŠIMIĆEVO SKRIVENO BLAGO 
Godine 1870. hajduk Andrijica Šimić, bježeći od austrijskih i turskih vla- 


sti, sakrio se pod Zavelim. Međutim, bio je otkriven kad se spustio u Roško 
Polje tu su ga napali turski konjanici. Došlo je do okršaja i Andrijica i njegova 
družina povukli su se u Zavelim. On je na svojim leđima iznio ranjenog haj- 
duka Krajinu. Htio je ranjeniku naći konja i tako je ponovno upao u zasjedu, 
pa je onda u žurbi ispod neke bukve zakopao blago. Narod pripovijeda, kad bi 


se čovjeku posrećilo mogao bi steći pravo bogatstvo. '“ 


DRVOSJEČE NAŠLI ŠIMIĆEVO ZLATO I SABLJU U RAKITNU 


Šumari iz Novog Travnika i Kotor Varoša, prije tridesetak godina došli su obaviti 
redovitu sječu bukovog drveta. Šumu su tada sjekli u Šimića rupi i konjima su je 
izvlačili na put. Kazivač pripovijeda da je njegov otac tada bio poslovođa i šef. Jedan 
dan kad je došao u šumu vidjeti kako napreduju radovi, zatekao je radnike kako se 
spremaju kućama. Pitao ih je: U čemu je problem, zašto ne radite, treba li vam više 
novca?. Radnici su samo rekli: M? smo se osigurali za cili život. Nama je dovoljno. 

U šupljini jedne bukve našli su dukate i Šimića sablju. Poslovođi su poklo- 
nili sablju, a dukate su uzeli sebi. Koliko su uzeli, nisu htjeli kazati. Oko sedam 
radnika iz Novog Travnika i Kotor Varoša rastjerali su svoje konje na koje su 
tovarili drva i koja im više nisu trebala i pošli svojim kućama. 


100 Isto, 196. 

101 Dr. fra Leo Petrović, nav. dj., 166. 

102 Tihomir Zubac, nav. dj. 197. 

103 U Roškom Polju kod Tomislavgrada 2006. godine kazao je Ante Sučić, rođ. 1951. godine. 

Poslovođa je sa sabljom došao u Čaršiju, kod pokojnog tetka Ćipe i hvalio se 
sa sabljom. Onda je otišao pokazati je Perici i Bari, ljudima koji žive u Rakitnu. 
Nakon par dana u Rakitno su došla tri čovjeka, tadašnji milicajci. Pokucali su na 
naša vrata, uzeli podatke i jamili sablju. Rekli da će je odnijeti u muzej. 

Ona nikad tamo nije završila. Niti je vlasnik sablje ikada doznao gdje je 
niti kod koga je završila. Čak i pred smrt mi je priča o njoj, ne bi li je pronaša. Još 
se 1 ja sićam kako je sablja dobro bila očuvana. Sve je imala, čak i korice. Nimalo 
je rda nije uvatila!%* 


SLOBODA 


Od 1893. godine stalno su pristizale molbe u Beč da se Šimić oslobodi. 
Mostarski biskup fra Buconjić u molbi 10. listopada 1899. napisao je: Ov- 
dašnji narod uvije je smatrao, da je Andrijica Šimić otišao u hajduke za ljutu 
nevolju, te uopće želi, da mu se Vaše Veličanstvo najblagovitije smiluje." Kad su 
molbe odbijene, Šimićev sinovac Jozo Šimić dok je služio austrijsku vojsku u 
Beču podnio je molbu za pomilovanje. Nakon pohvalnoga izvješća iz koparske 
kaznionice, Andrijica je u 68. godini života pomilovan 16. prosinca 1901. go- 
dine i poslije 29 godina i 11 mjeseci izdržane robije pušten iz tamnice. 

U Split je stigao četiri dana poslije. Mnoštvo ga je naroda dočekalo. Gdje 
god se pojavio okupljalo se mnogo svijeta. Svugdje je rado dočekivan i ugošći- 
van. Juraj Kapić 2. siječnja 1902. napisao je u Pučkom listu: 

Kad se bilo pročulo da je car pomilovao hajduka Šimića te da on ima stignuti 
poda Split, za tri dana zasebice mnoštvo naroda na svaki sat i po danu i po noći 
čekalo je doti jednu lađu koja je stizala iz Trsta misleći da je u njoj Šimić. Po 
gradu se na sve strane govorilo: Dolazi Šimić! Od velikih kiša na splitskoj obali 
bilo je gliba nazuvuk, ali svjetina nije gledala, već kao začarana trčala je da vidi 
hajduka Šimića. On je stigao u Split, dne 17. prošlog mjeseca (17. prosinca 1901.) 
i nastanio se kod Mije Gotovca Lečevčanina. Odma u petak jutrom svjetina je bila 
opkolila Gotovčevu krčmu, željna da vidi Šimića. Redari su neprestano stražarili i 
odalećivali puk. Pošto je hajduk Šimić glasan po cieloj Dalmaciji (...)'% 


104 Vjeko Miličević, rođen 1959. god., Rakitno, ispričao Martini Božić u lipnju 2010. 

105 Tihomir Zubac, nav. dj. str. 198. 

106 Dragan Marijanović: Priče iz Hercegovine: kraj Andrijice Šimića (24. travnja 2016.), 
https://www.hercegovina.info/hercegovina/mostar-hercegovina/price-iz-hercegovine- 
kraj-andrijice-simica-106355/106355/ (pristup 27. travnja 2020.) 

O puštanju na slobodu hajdučkoga harambaše Andrijice Šimića u naše 
vrijeme se pripovijeda: 

Ostarija je Andrija kad se car Vrane Jozip odluči uslišat molbe puka rvac- 
kog i puštit ga vani. Jer caru su stalno stizale molbe puka i fratara da ga se pusti 
iz tamnice. Veliko je veselje nastalo po ciloj Dalmaciji. Doša je Andrijica prvo 
parobrodon u Split, a tamo puna riva ga dočekala. Na ramenin su ga nosili i tri 
dana gostili, nisu mu dali ić dalje. I tako iz sela u selo, kako je iša prema svojin 
Runovići tako su ga svugdi častili i zadržavali. A on in je priča svoje zgode. A 
pokaziva in je i kako je još jak ki bik, neka je starac. 

Eto, proša je i kroz naše selo. Bija u ovoj gostijoni, evo tu do naše kuće. Sija 
za stol, skupila se sila naroda, svi ga slušaju i gledaju kao u lsukrsta. A on priča i 
smije se, sve mu drago šta ga narod voli. I onda se digne sa stolice, makne pijate i 
iz mista s obe noge skoči na stol. Ej, s obe noge iz mista! Starac od 68 godina, a 30 
godina u tamnici! Takvi je bija junak Andrijica) 

Bio je malena, ali krepka stasa, visoka čela, bistra oka, izrazita lica, skroman, 
ponizan i pobožan. Boravio je u Splitu, Sinju, Trilju, Lovreću, Imotskomu, Runo- 
vićima, obilazio svoje hajdučke staze. Obilazio je crkve i s krunicom u ruci molio. 
Pripovijedao je o svojemu životu. Pokazao se vrsnim narodnim pripovjedačem. 

Andrija Šimić je ostavljao novac kod ljudi. Kad je izašao iz zatvora, kamo 
god je ostavlja pare nitko se s njim nije htio upitati niti je volio čuti za Andriju 
Šimića. Kakvi su ljudi bili tadan a bilo ih je uvik i uvik će ih bit. 1% 

Mnogi kod kojih je ostavljao novac nisu željeli čuti za Andrijicu. Među 
njima je bio i jedan dužnik iz Alagovca. Njega su zadesile velike nesreće. Neki 
potomci su pomrli, neki poginuli u prometu, a neki umrli u umobolnicama. 
Tome čovjeku je nestalo cijelo potomstvo. 

Predaja govori o tome kako je Andrijica nakon izlaska iz tamnice još uvijek 
bio snažan te je preskakao magarca s mjesta, a kako bi onima mlađima od sebe, 
koji su se junačili, pokazao što je pravo junaštvo. U jednom je dućanu u pod 
stavio nož, s oštricom okrenutom prema gore. Sjeo je na pod, uhvatio se rukama 
za nožne palčeve i tako preskočio nož, što se nitko drugi nije usudio učiniti.!? 

Kad je pušten iz zatvora putovao je po Dalmaciji. Išao je pješice i kroz Šesta- 
novac i Lovreć, skupilo se mnogo svijeta i pitalo se koga bi sebi za druga uzeo. 


107 Kazao je spomenuti Martin Dukić. 
108 Ispričala je spomenuta Kata Bešlić. 
109 Predaju sam zapisao 1999. prema kazivanju Zdravka Nikića iz Ružića kod Gruda. 

Andrijica je znao prepoznati i odabrati čovjeka. Odabrao je Antu Popovića. Kad 
je došao u Lovreć, od osamdeset i četiri preskočio je četiri skale s mjesta. 1! 

Snagu harambaše Šimića ističe Božo Lovrić u autobiografskom romanu 
More.!! 


SMRT 


U Zmijavcima pripovijedaju da je Andrijica po stare dane uvik sidio is- 
pod onog debelog hrasta, baš onoga ispod kojeg je sidio i did Kikaš iz Prosjaka i 
sinova, 

Andrijica je 5. veljače 1905. godine krenuo župniku u Runoviće da se is- 


povjedi. Pripovijeda se da su mu zadnje riječi bile: 


Draga moja braćo, Imoćani, 
moji su se izbrojali dani. 
Teško mi je osvetu premostit, 
al još teže tuđinu oprostit. 
AI za ljubav Krista raspetoga, 
svim opraštam od sveg srca svoga. 


Na putu je umro od kapi i to blizu kuće svog izdajice Garca, koji je umro 
tri dana prije. U Zmijavcima se pripovijeda da su Šimića našli mrtvoga ispod 
hrasta pod kojim je često sjedio. Zubac je 1941. godine napisao da je Andri- 
jicu dva dana prije smrti ispovjedio zamjenik župnikov u Ružićima fra Križe 
Galić.!13 

Andrijina kletva Garcima Moje noge nad vašim glavama stale! ostvarena 
je. Na runovićkom groblju počiva harambaša Andrijica Šimić, a noge su mu 
iznad glave izdajice Garca. 


SUDBINA IZDAJICA 


Kazivačica rođena 1923. pripovjedila je 2010. godine: (...) A, malo po 
malo, Kika i svi njezini, sve se to kolino umelo. Ja ka san po terenu bila, poslali 
me da govorin ljudima kako duvan triba pridavat, išla ja i po Runovićin i po 


110 Ivana Kalajžić zapisala je 2012. godine. Kazao joj je spomenuti Mijo Kalajžić. 
111 Božo Lovrić, More u: PSHK, knj. 80., Zora, Zagreb 1968., 219. 

112 Miro Gudelj (rođ. 1971.) 2004. godine u Zmijavcima kazao je Aniti Cvitković. 
113 Tihomir Zubac, nav. dj., str. 198. 

Zmijavcin, i po Slivnu. I bila san ja u toj kući di je Kika bila. Seke moja, ništa ti 
ne mereš vidi nego samu rusovinu, a one kuće se sve sorile. A na jednon zidu stoji 
jedan crni ćuko. I to je Kikin ćuko osta, uvik se tu kotijo i tamo mu temelj bijo.!“ 


HRVATSKI NOGOMETNI KLUB HAJDUK 


Studenti Fabijan Kaliterna, Lucijan Stella, Ivan Šakić i Vjekoslav Ivanišević 
iz Praga su došli u Split i 13. veljače 1911. godine osnovali nogometni klub. 
Predlagali su imena Mosor, Marjan, Velebit i dr. Kako se nisu mogli dogovoriti 
oko imena, konzultirali su svoga profesora Josipa Barača. Otac Josipa Barača 
bio je rodom iz Muća Gornjeg i divio se pričama o junaštvu hajdučkoga ha- 
rambaše Andrijice Šimića. To je prenio i na svoju djecu. Profesor Barač pred- 
ložio je da se nogometni klub zove Hajduk jer hajduk simbolizira hrabrost, 
odlučnost, upornost, ponos, čast, humanost, prijateljstvo, zaštitu slabijih, 
pomoć sirotinji, ljubav prema slobodi, prkos prema tuđinskoj vlasti, borbu 
protiv neprijatelja.!!? 

ANDRIJIČIĆI 

Antroponim Andrijičić baštini ime prema Andrijici Šimiću koji se sprijate- 
ljio i bio kum Galiću. Šimićevu kumčetu dali su ime Andrijica. Prema imenu 


Šimićeva kumčeta njegovi su se potomci prozvali Andrijičići.!'“ 


ŠIMIĆA PEĆINA 


U okolici Livna ima nekoliko lokaliteta koji podsjećaju na harambašu Šimića. 
Kamešnica ima više vrhova, a jedan od njih je i Potajnica. Postoje tri predaje o po- 
drijetlu imena Potajnica. Po jednoj predaji izvor na Potajnici za vrijeme ljetnih suša 
presuši, nestane to jest potaji se pa otud naziv Potajnica. Međutim ni najstariji mještani 
ne pamte da je izvor ikad presušio pa je istinitost ove predaje manje vjerojatna. 

Druga predaja kaže da se u blizini izvora potajno sastajalo dvoje zaljubljenih, 


114 Matija Znaor zapisala je u Runovićima 2010. godine. Kazala joj je Iva Janjiš, rođena 
1923. godine u Vinjanima Gornjim. 

115 Usp. Josip Mihaljević: Četiri studenta u Pragu osnovala nogometni klub Hajduk. (13. veljače 
2018.) hrtps://www.mirovina.hr/vremeplov/13-2-cetiri-studenta-pragu-osnovali-nogomet- 
ni-klub-hajduk-split/ (27. travnja 2020.); Dragan Marijanović: Priče iz Hercegovine: kraj An- 
drijice Šimića (24. travnja 2016.), htrps://www.hercegovina.info/hercegovina/mostar-herce- 
govina/price-iz-hercegovine-kraj-andrijice-simica-106355/106355/ (27. travnja 2020.). 

116 Josipa Širić zapisala je 2012. godine. Ispričao joj je spomenuti Ivan Bešlić. 

lijepa djevojka iz Podhuma i Dalmatinac iz Voštana. Budući da su protiv njihove 
veze bile njihove obitelji, dvoje zaljubljenih objesilo se na bukvi blizu izvora. 
Prema trećoj predaji, u blizini izvora sastajali su se hajduci koji su tu pri- 
tajeno od pogleda turske vojske trgovali i dogovarali. Nedaleko od Potajnice 
nalazi se Šimića pećina.!!7 
U Vučipolju kod Posušja ima Šimića pećina, prozvana tako jer su se u njoj 
skrivali Šimić i njegovi hajduci.!!* 


ŠIMIĆA RUPA 


Na Dabilu!!? ima Šimića rupa i turski greb usred dolca. Tu ima rupa iznad 
koje je Andrijica stavljao kabanicu. Kad bi Turci prolazili, morali su baciti 
parića na kabanicu jer nisu znali gdje je Andrijica, a bojali su se da će ih ubiti. 

Kad je Andrijica utekao iz tamnice, kod te rupe sreo je Turčina i pitao ga: 
Turčine, imaš li vatre, pripalio bi?. Imam, kaže Turčin. Andrijica je pripremio 
lug. Dok je Turčin htio pripaliti, Andrijica mu je sasuo lug u oči. Kad se Turčin 
prihvatio za oči, on ga je ubio rukama, jer nije imao oružja. Tu je Turčin pao, 
i zakopali ga i na njega je grudina nabacana. 

Tu se i sad nalaze Šimića rupa i turski greb.!* 


HAJDUČKA PEĆINA U KOJOJ JE ZIMOVAO ŠIMIĆ 


Na području Neorića iza brda Kuraje nalazi se Hajdučka pećina. Pripovi- 
jeda se da je u toj pećini sa svojim hajducima zimovao harambaša Andrijica 
Šimić: 

Više san puta bio u ton lovu, iša dalje prema jednom malom brdu koje se zove 
Kuraja. I iza te Kuraje, na jednom proplanku, ima jedan mali vrta, ograđen, a 
iz tog vrtla je ulaz u jednu pećinu. Ta pećina ima svod, otprilike jedno visine šest- 
sedan metara gori, di se gori sastaju kamen do kamena. Ulaskon u tu pećinu, ot- 
prilike na dužinu dvadeset metara, nalazi se jedno korito, izdubljeno od bukovoga 
drva, di je puno vode; čiste i bistre. Ta voda, koja dolazi u to korito, ona kaplje sa 
svoda odozgar, kap po kap. Mislin, nije baš kap po kap, nego malo jače, tako da tu 
ima čiste i bistre vode. A okolo je te vode — dalje ja nisan u dubinu te jame iša — 


117. Marija Matić zapisala je 2019. godine. Kazao joj je Tihomir Perković u selu Podhum kod Livna. 

118 Josipi Širić 2012. godine ispričao je spomenuti Ivan Bešlić. 

119 Dabio — mjesto kod Rakitna u posuškom kraju. 

120 Josipa Širić zapisala je 2012. godine. Ispričao joj je Frano Širić, rođen 1933. u Cerovim 
Docima u Posušju. 

okolo toga ima puno šušnja, onoga šta nanosi vitar u pećinu, tako suva da bi reka 
da se tu može ležat. A ta se zove pećina Hajdučka pećina. Navodno je tu zimova 
oni hajdučki arambaša Šimić Andrijica, i tu su on i njegovi hajduci zimovali u toj 
pećini. Ona je suha, za stanovanje vrlo dobra, ima veliki pregled oko nje, i tako 
da su oni bili tu sigurni." 


ZAKLJUČAK 


Narod je stoljećima u uskocima i hajducima osvetnicima gledao oslobo- 
ditelje. Andrijica je Šimić najglasoviriji hajdučki harambaša u devetnaestom 
stoljeću. On ide u red onih plemenitih ljudi koje je osmanlijski zulum otjerao 
u šumska bespuća kako bi se borio za slobodu porobljenoga hrvatskoga, ali i 
srpskoga i muslimanskoga naroda. Uz Mijata Tomića, Andrijica Šimić najomi- 
ljeniji je hajduk, o kojima i danas narod pripovijeda i kazuje pjesme. 

Andrijica Šimić hajdukovao je po Rakitnu, Vran planini, Doljanima, 
Rami, Drežnici, Imotskom, Kupresu, Livnu, Kamešnici, Glamoču, Iravniku, 
Vrlici, Zagori, Lovreću, Šestanovcu, Zagvozdu, Niskom, Neoriću, Sinju, Po- 
sušju, Zavelimu, Roškom Polju, Mostaru, Vitini, Poljicima i dr. Pripovijeda se 
da je dolazio i do Sarajeva. 

U Šimićevoj hajdučkoj družini bilo je hajduka koji su povremeno činili 
zlodjela. Takve je hajduke Andrijica sprečavao, kažnjavao ili udaljavao iz svoje 
družine. Andrijica je pokatkad kažnjavao bogatije kršćane kako bi zaštitio si- 
romašne i potlačene. Iznimno je štitio žene i dijelio im plijen. 

Dvanaest je ljeta Od Jurjeva do Mijolja dana prkosno osvećivao nepravdu. 
Tu je plemenitu borbu prekinula izdaja Ante Garca. Junaštvo Andrijice Šimića 
pročulo se na daleko, svratilo pozornost na četiri stoljeća ropstva u Bosni i 
Hercegovini i dovelo Austrougarsku u tu zemlju. 

Narod Andrijicu Šimića opisuje kao branitelja sirotinje i zaštitnika potla- 
čenih. Progonio je i bogatije kršćane. Zbog svoga junaštva, poštenja i plemeni- 
tosti Andrijica je omilio narodu te se i danas o njemu pjeva i pripovijeda. Zbog 
svega toga narod i danas ponosno i brižno čuva uspomenu na hajdučkoga 
harambašu Andrijicu Šimića. 

Familija Šimića se rasula. Pjesnici Antun Branko Šimić i Stanislav Šimić te 


121 U Neoriću 2004. godine pripovijedao Marko Bazina (rođ. 1928. u Neoriću). Bio je su- 
dionik antifašističke borbe. Radio je kao konobar te rukovoditelj OUR-a. Umro je 2011. 
godine. Zapisala je Marija Dukić. 


a 


TRADICIJSKA BAŠTINA M. Dragić: Hajdučki harambaša Andrijica Šimić... 


legendarni nogometaš Dario Šimić rodbina su Andrijice Šimića. Krov kuće se 
srušio, kao i zidine Šimića dvora, ostao je samo jedan zid koji i sada stoji. Davno 
je vrijeme bilo da se kuća harambaše Andrijice Šimića obnovi. Zacijelo bi mnogi 
dolazili obići je. Davno je vrijeme prošlo da se Šimiću podigne spomenik. Dok 
su drugi narodi svojim junacima podigli diljem zemlje po dvije stotine spomeni- 
ka i snimali filmove o svojim herojima, dotle hrvatski Robin Hood nema nijed- 
noga spomenika. Tek u nekoliko mjesta postoje ulice Andrijice Šimića. 

Šest godina nakon smrti Andrijice Šimića, 13. veljače 1911. godine, osno- 
van je HNK Hajduk. Nema dvojbi da su Šimićeve vrline bile presudne da se 
nogometni klub Hajduk tako nazove. Bilo bi časno da stadion Hajduka resi 
spomenik legendarnoga hajduka i da bude nadahnućem igračima za ponos, 
čast, upornost, odvažnost, sportsku borbenost. 


HAJDUK HARAMBAŠA ANDRIJICA ŠIMIĆ 
AFTER WHOSE VIRTUES HNK HAJDUK WAS NAMED 


Summary 


Andrijica Šimić (Alagovac 22 November 1833 — Runovići 5 February 1905) is the most famous 
hajduk harambaša. Turkish oppression and injustice drove him into the ranks of hajduks in 
the year 1859. He was a noble and pious hajduk for twelve years. He protected and helped 
the poor and women. At dawn on 14 January 1871, he was betrayed by Ante Garac, in whose 
house he slept that night. Seven Garac's tied him up and handed him over to the authorities. 
In late July of the same year, he was sentenced to life imprisonment. He served the sentence 
in the Koper prison until 16 December 1901 when he was released by royal decree. For days, 
many people were waiting for him at the Split waterfront. When he arrived in Split by steamer 
from Koper, he was greeted and hosted by many people everywhere. He did not take revenge 
on his traitors. Andrijica narrated his life as a hajduk, proving to be an excellent folk narrator. 
He died three days after his traitor Ante Garac. He rests in the cemetery in Runovići, and his 
curse came true. Andrijica Šimić's legs are over Ante Garac's head. Six years after the death 
of Andrijica Šimić, a Croatian football club (HNK) was founded, which was named Hajduk 
because of Šimićs virtues. 


Keywords: the last harambaša Andrijica Šimić, historical and etiological tales, oral poems, 
Šimićs virtues, betrayal, imprisonment, freedom, death, HNK Hajduk 

